
প্রথম অধ্যায় 
আমার সমাজতন্ত্র 


প্রকৃত সমাজতন্ত্রের আদর্শ আমরা পূর্বপুরুষদের কাছ থেকে 
পরম্পরাগতভাবে পেয়েছি ৷ তারা শিক্ষা দিয়েছেন £ “সব ভূমিই 
যখন গোপালের তখন তার সীমারেখা কোথায়? মানুষই এই 
সীমারেখা টেনেছে। সুতরাং মানুষই তা মুছে দিতে পারে । 
গোপালের আক্ষরিক অর্থ রাখাল, আর এক অর্থ ভগবান । 
এর আধুনিক অর্থ রাষ্ট্র, অর্থাৎ জনগণ । এ কথা ঠিক যে, 
বর্তমানে জনগণ ভূমির মালিক নয়। কিন্তু এ ক্রটী শিক্ষাসঞ্জাত 
নয়। এ ক্রটী আমাদেরই যারা সে শিক্ষা অনুসরণ করিনি ৷, 
আমার কোনও সন্দেহ নেই যে, রুশসহ যে কোন জাতির পক্ষে 
যতদুর ABT ততখানিই আমরাও এই পথে সুষ্ঠুভাবে অগ্রসর 
হতে পারি এবং হিংসা ব্যতিরেকেই তা পারি। ভূমির 
মালিকানার সহিংস উচ্ছেদের সর্বাপেক্ষা কার্যকর বিকল্প হল 
গভীর তাৎপর্যপূর্ণ চরখা। ভূমি ও সর্বপ্রকার সম্পত্তি তারই 
যে তার জন্য শ্রম নিয়োগ করবে। দ্তর্ভাগ্যের বিষয়, এই সরল 
কথাটি সম্বন্ধে শ্রম-নিয়োগকারীদের অজ্ঞ করে রাখা হয়েছে ৷ 
[ হরিজন, ২-১-৩৭ 
পু'জিপতিরা পু'জির অপব্যবহার করেন, এই জ্ঞানলাভের 
মধ্য থেকে সমাজতন্ত্রী আদর্শের উদ্ভব হয়নি । আমি বলে আসছি 


২ আমার সমাজবাদ 


যে, সমাজবাদ, এমনকি কম্যুনিজমও, ঈশোপনিষদের প্রথম 
শ্লোকেই স্পষ্টভাবে বলা আছে। আসল কথা হচ্ছে এই যে, 
যখনই কোন সংস্কারক বিচার দ্বারা পরিবর্তনের পন্থায় আস্থাহীন 
হয়ে পড়েছেন তখনই উদ্ভূত হয়েছে সেই পদ্ধতি যাকে বলা 
হয় বৈজ্ঞানিক সমাজবাদ ৷ বিচার দ্বারা পরিবর্তনে সংস্কারকদের 
আস্থাহীনতাই বৈজ্ঞানিক সমাজবাদের জনক ।॥ বৈজ্ঞানিক 
সমাজতন্ত্রীরা যে সমস্যার সন্মুখীন হয়েছেন তারই সমাধানে আমি 
ব্যাপৃত | এটা ঠিক যে, সব সময়ই একমাত্র নির্ভেজাল অহিংসার 
পথেই আমার পদক্ষেপ । তা ব্যর্থ হতে পারে । যদি ব্যর্থ 
হয়ই, অহিংস পদ্ধতি সম্বন্ধে আমার অজ্ঞতার জন্যই তা হবে । 
হতে পারে যে, যে আদর্শের প্রতি আমার বিশ্বাস দিন দিন 
বাড়ছে আমি তার ভুল ব্যাখ্যা করছি। অখিল ভারত কাটুনী 
সঙ্ঘ ও অখিল ভারত গ্রামোগ্ঠোগ সঙ্ঘ এই দুই সংস্থার মাধ্যমে 
সর্বভারতীয় ভিত্তিতে অহিংস পদ্ধতির পরীক্ষা চলছে । এ ছুটি 
সংস্থাকে কংগ্রেস গঠন করেছে। কংগ্রেসের মত এক পূর্ণ 
গণতান্ত্রিক সংগঠনের পক্ষে নীতির পরিবর্তন সব সময়ই AST | 
তাই যাতে কংগ্রেসের নীতিগত পরিবর্তনে আমার পরীক্ষার 
উদ্দেশ্য ব্যাহত না হয় তার জন্যই কংগ্রেস এ দুটিকে আত্ম- 
নিয়ন্ত্রিত সংস্থা হিসাবে গঠন করেছে ৷ 


[ হৰিজন, ২০-২-৩৭ 


দ্বিতীয় অধ্যায় 
কে সমাজতন্তী ? 


সমাজতন্ত্র একটি সুন্দর শব্দ এবং, আমি যতদূর জানি, 
সমাজবাদী ব্যবস্থায় সমাজের সকল মানুষই সমান-=-কেউ উচ্চ 
নয়, কেউ ছোটও নয়। দেহের উপরিভাগে মাথা আছে বলে 
মাথা উচ্চ নয়, অথবা পায়ের পাতা মাটি স্পর্শ করে বলে তা 
নীচও নয়। শরীরের অঙ্গপ্রত্যঙ্গ যেমন সমান, সমাজের মানুষও 
তেমনই সকলেই সমান ৷ এই হল সমাজতন্ত্র । 

সমাজতন্ত্রে কি রাজপুত্র কি কৃষক, কি ধনী কি নিধন, 
কর্মচারী কি মালিক, সকলেই সমান স্তরের । ধর্মীয় অর্থে 
সমাজবাদে কোন দ্বিভেদ (duality) নেই; এ একাত্মক ৷ 
পৃথিবীর সর্বত্র দেখা যায় সমাজে দ্বিভেদ বা বহুভেদ (plurality) 
বিদ্তমান একাত্মতার অভাব স্পষ্ট প্রতীয়মান । এই ব্যক্তি 
উচ্চ সে নীচ, এ হিন্দু সে মুসলমান, তৃতীয় ব্যক্তি ক্ৰিশ্চান, 
চতুর্থ ব্যক্তি পার্শী, পঞ্চম ব্যক্তি শিখ, এবং ষষ্ঠ ব্যক্তি ইহুদি ৷ 
এদেরও মধ্যে আবার ভাগ আছে । একাত্মতা বা Gay সম্বন্ধে 
আমার যে ধারণা তা হল বৈচিত্র্যের মধ্যে পূর্ণাঙ্গ অভিন্নতা । 

এই অবস্থায় উপনীত হবার জন্য দার্শনিক দৃষ্টি নিয়ে চলবার 
দরকার নেই যে, যতদিন না সকলেই সমাজবাদে দীক্ষিত হবে 
ততদিন পা৷ বাড়াবার দরকার নেই ৷ আমাদের জীবনধারার 
পরিবর্তন না করে আমরা মুখে অনেক কথা বলতে পারি, দল 

গঠন করতে পারি এবং Walt পেলেই বাজপাখীর মত শিকার 
ধরতে পারি। কিন্তু তা সমাজবাদ নয় । যতই আমরা একে 
ফাদের শিকার বলে মনে করব ততই তা আমাদের নাগালের 
বাইরে চলে যাবে ৷ 

প্রথম দীক্ষিতকে নিয়েই সমাজবাদের সূত্রপাত হবে। 
একজনও যদি এরূপ দীক্ষিত থাকে তবে সেই একের পাশে 
শুন্য যোগ করে তাকে দশে পরিণত করা যাবে। এইভাবে 
প্রতি শুন্য যোগে পূর্বসংখ্যা দশ-দশগুণ করে বাড়বে ৷ কিন্তু যদি 
সৃত্রপাতই হয় শুন্য দিয়ে অথবা অন্য কথায়, সূত্রপাত করারই 
যদি কেউ না থাকে, তা হলে কতকগুলি শুন্যের গুণফল শূন্যই 
হবে ৷ কতকগুলি শুন্য লিখতে যে কাগজ ও সময় লাগবে তা 
অপব্যয়ে পর্যবসিত হবে ৷ 

এই সমাজবাদ হীরকের মত স্বচ্ছ। কাজেই তা অর্জন 
করার জন্য হীরকের তুল্য স্বচ্ছ সাধনও দরকার । অপবিত্র 
সাধনের দ্বারা সাধ্যও অপবিত্র হয়। সুতরাং রাজপুত্রের মাথা 
কেটে তাকে কৃষকের সমান করা যাবে না। অথবা এই 
শিরশ্ছেদের পন্থায় কর্মচারী ও মালিক সমান হবে না | অসত্যের 
পথে সত্যকে লাভ করা যাবে না ৷ সত্যময় আচরণের দ্বারাই 
সত্যকে লাভ করা যায় । অহিংস ও সত্য কি পৃথক পৃথক দুই 
জিনিস নয়? এর উত্তরে জোরের সঙ্গেই বলব, “at” | 
অহিংস! ও সত্য পরস্পর অঙ্গাঙ্গী ভাবে অবিচ্ছেন্য । সেই জন্যই 
বলা হয়েছে যে, এর! একই মুদ্রার ছুই পিঠ । একে অন্যের সঙ্গে 

অবিভাজ্য ৷ মুদ্ৰাটি পড়তে দ্ন দিক দিয়ে দুই বানান। কিন্তু তার 
মূল্য একই থেকে যায়। পূৰ্ণ পবিত্ৰতা ব্যতীত এরূপ কল্যাণকর 
অবস্থায় পৌছানো যায় ন| ৷ মনে বা দেহে অপবিত্ৰতাকে 
আশ্রয় দিলে অসত্য এবং হিংসাই আশ্রয় পাবে | 
অতএব একমাত্ৰ সত্যাশ্রয়ী, অহিংস ও পবিভ্রাত্ম সমাজ- 
বাদীরাই ভারতে ও বিশ্বে সমাজবাদ প্রতিষ্ঠা করতে পারবে । 
আমি যতদূর জানি বিশ্বে এমন কোন দেশ নেই যাকে খাঁটি 
সমাজবাদী দেশ বলা যায়। উপরে বণিত পন্থা ছাড়া এরূপ 
সমাজের অস্তিত্ব অসম্ভব | : 
[ হরিজন, ১৩-৭-৪৭ 


তৃতীয় অধ্যায় 
তন্ত্রহীন সমাজতন্ত্র 


[ ১৯৩৩ সালে গান্ধীজী কৰ্তৃক আইন অযান্ত আন্দোলন প্রত্যাহ্ৃত 
হওয়ার ঠিক পরে ভারতীয় জাতীয় কংগ্রেসের অভ্যন্তরে একটি 
“সোম্তালিস্ট' দলের উদ্ভব হয়। ১৯৩৪ সালে পাটনায় সেই ‘কংগ্রেস 
সোন্তালিস্টদের যে প্রথম সম্মেলন হয় তাতে দলের কার্যক্রম রচিত হয়। 
সেই কার্যক্রম প্রচার করার পর উক্ত দলের কতিপয় নেতা তাদের 
কার্যক্রম সম্বন্ধে গান্ধীজীর মত জানতে চেষ্টা করেন। ভার কাছে 
ছয়টি প্রশ্ন রাখা হয় এবং তিনি সেগুলির জবাব দেন। এই প্রশ্নাবলী 


১৯৭ আমার সমাজবাদ 
ও তাদের জবাব শ্রী কে. শ্রীনিবাসন সম্পাদিত ‘ইণ্ডিয়ান পার্লামেন্ট” 


পত্রিকায় গান্ধীজীর মৃত্যুর পর ১৯৪৮ সালে প্রকাশিত হয়। আমরা সে 
জন্য উক্ত পত্রিকার নিকট খণী। ] 


প্রশ্নাবলী 


১। কংগ্রেসের অভ্যন্তরে সমাজতন্ত্ৰী দলের উদ্ভবকে 
আপনি কোন্‌ দৃষ্টিতে দেখেন এবং তাদের পাটনা সম্মেলনে 
গৃহীত কাৰ্যক্ৰম সম্বন্ধে আপনার মতই বা কি? 

২। ক্ৰমান্বয়ে ভূমি সমেত উৎপাদন, বণ্টন ও লেনদেনের 
সকল যন্ত্রের সমাজীকরণের যে সমাজবাদী আদর্শ তা কি আপনি 
অনুমোদন করেন? 

৩। স্বরাজের অধীনে ব্যক্তিগত উদ্যোগ থাকবে বলে কি 
আপনি কল্পনা করেন, না, রাষ্ট্র পরিচালিত পরিকল্পিত অর্থনীতি 
ও উৎপাদনেই আপনার বিশ্বাস ? 

81 দেশীয় রাজন্যবর্গের অবসানের যে দাবী সমাজতন্ত্ৰীর| 
করেন, সে সম্বন্ধে আপনার অভিমত কি? 

৫। আপনি কি স্বীকার করেন যে, বিত্তবান ও শোষিতের 
মধ্যে যে স্বার্থের সংঘাত আছে তা শ্রেণী-সংঘর্ষে পর্যবসিত 
হবে? 

৬ ৷ অর্থ নৈতিক স্বার্থের ভিত্তিতে গণ-সংগঠন গড়ে তুলে 
জনগণকে তাদের প্রাত্যহিক সংগ্রামের অংশীদার করে তোলাই 
গণ-আন্দোলন স্থষ্টি করার একমাত্র কার্যকর পথ বলে সমাজ- 


তন্ত্রহান সমাজতন্ত্র a 


তন্ত্রীরা বিশ্বাস করেন । আপনার প্রবর্তিত আইন অমান্য 
আন্দোলনের সঙ্গে গণ-আন্দোলন গড়ে তোলার এই পদ্ধতির 
কতদূর পাৰ্থক্য আছে? 


গান্ধীজীর জবাব 


কংগ্রেসের মধ্যে সমাজতন্ত্ৰী দলের অভ্যুদয়কে আমি 
স্বাগত জানাই ৷ কিন্তু পার্টির মুদ্রিত পুত্তিকায় তাদের কাৰ্যক্ৰম 
যে ভাবে আছে ত| যে আমি পছন্দ করি তা বলতে পারি না। 
আমার মনে হয় এতে বাস্তব অবস্থাকে উপেক্ষা করা হয়েছে | 
এর অনেকগুলি সিদ্ধান্তের মধ্যে এই ভাব অন্তনিহিত আছে যে, 
জনগণ ও বিত্তবান বা শ্রমিক ও পুঁজিপতি এদের মধ্যে 
স্বাভাবিক বিরোধ অবশ্যই আছে এবং তারা পরস্পরের মঙ্গলের 
জন্য কাজ করতে পারে না। এটা ধরেই নেওয়া হয়েছে এবং 
এই ধরে নেওয়াটা আমার পছন্দ নয়। দীর্ঘদিনের অভিজ্ঞতায় 
আমার এর বিপরীত ধারণা হয়েছে ৷ 

মোদ্দা কথা, শ্রমিকদের জানা দরকার তাদের অধিকার কি 
এবং কি করেই বা সেই অধিকার খাটাতে হয় ৷ 

“দেশীয় রাজন্যবর্গের শাসন উচ্ছেদ” করার প্রস্তাবে নিজের 
অনুকূলে এমন এক শক্তি কল্পনা করে নেওয়া হয়েছে যে-শক্তি 
পার্টির অধিকারসামার অন্তর্গত নয়, অথবা, এর ততটুকু শক্তিই 
আছে যা দিয়ে ভারতের পর্তুগীজ বা ফরাসী অধিকৃত এলাকা 
থেকে ফরাসী ও Ag He কর্তৃত্বের উচ্ছেদ করা যেতে পারে | 


v আমার সমাজবাদ 


এটা দুর্ভাগ্যের কথা হলেও অস্বীকার করা যায় না যে ভারতের 


বিভাজন একটি বাস্তব ঘটনা ৷ বৃটিশ অধিকৃত এলাকাতেই. 


এখন সর্বশক্তি নিয়োগ করা সুনিশ্চিতভাবে যথেষ্ট । যে কোন 
দলের কার্যক্রমকে প্রয়োগ করার পক্ষে এই এলাকা যথেষ্ট 
বৃহৎ । বৃটিশ ভারতে সাফল্যের সঙ্গে কাৰ্যক্ৰম প্রয়োগ করতে 
পারলে ভারতের অপর অংশেও তার সুফল দেখা না দিয়ে 
পারে না। নীতিগত ভাবেও রাজন্যবর্গের শাসনের উচ্ছেদ 
আমার মনঃপূত নয়। কিন্তু গণতন্ত্রের প্রকৃত মর্ম অনুসারে 
তার সংস্কারে আমি বিশ্বাসী ৷ 

“বিদেশী গভর্নমেন্টের কাছে ভারতের তথাকথিত a 
অস্বীকার” করার যে দাবী কাৰ্যক্ৰমে বিকৃত হয়েছে তা একটা 
বুদ্ধিদীপ্ত প্রগতিশীল দলের পক্ষে অত্যন্ত অস্পষ্ট ও বিবেচনা- 
হীন। কংগ্রেস বাস্তব ও রাষ্ট্রনায়কন্ত্লভ যে একমাত্র প্রস্তাব 
দিয়েছে তা হল, ভবিষ্যৎ স্বাধীন ভারতের সরকার কর্তৃক এই 
খণের কোনও অংশের দায়িত্ব গ্রহণের পূর্বে সমগ্র খণের প্রশ্নটি 
বিচারের জন্য একটি নিরপেক্ষ সালিশের হাতে দিতে হবে । 

“উৎপাদন, বন্টন ও লেনদেনের যন্ত্রগুলির ক্রমিক রাষ্ত্ীয়- 
করণের” দাবীও এতই অবিবেচনাপ্রস্থত যে তা মেনে নেওয়া 
যায় না। রবীন্দ্রনাথ অপূর্ব স্থষ্টির এক যন্ত্র । আমি জানি না 
তিনি রাষ্তীকৃত হতে রাজী হবেন কি না । 

“বৈদেশিক বাণিজ্যে রাষ্ট্রের একাধিপত্য” সম্বন্ধে জিজ্ঞাস্ত, 
যে সব ক্ষমতা রাষ্ট্রের অধিগত হবে তাতেই কি তার তুষ্ট থাকা 


মম 


তম্বহীন সমাজতন্ত্র > 


উচিত নয়? প্রয়োজন থাক বা না-ই থাক এক বাটকাতেই 
কি সমস্ত শক্তির প্রয়োগ করতে হবে ? 

“কৃষক ও শ্রমিকের ai খারিজ করার যে প্রস্তাব করা 
হয়েছে, খণগ্রহীতারা স্বয়ং তাতে কখনই স্বীকৃতি দেবে না। _ 
এটা তাদের পক্ষে আত্মঘাতী হবে। যা করণীয় তা হল 
ঝণগুলির পরীক্ষা । আমি জানি এদের কিছু কিছু ধোপে 
টিকবে না। 

মিতব্যয়িতার অনুশীলনের শিক্ষাই জনগণকে আমি দিতে 
চাই । বার্ধক্য, রোগ-শোক, gibt বা অনুরূপ বিষয়ে 
প্রতিষেধক ব্যবস্থা গ্রহণের কোন দায়িত্ব তাদের নেই, এই বোধ 
জাগিয়ে জনগণকে খর্ব করার অপরাধে অপরাধী হওয়া আমার 
উচিত হবে ন| । 

“ধর্মঘট করার অধিকার”, এই কথার অর্থ আমার ঠিক 
বোধগম্য নয়। ধর্মঘটের সঙ্গে যে বক্ধি অঙ্গাঙ্গী ভাবে জড়িত 


“তা যে বরণ করে নিতে পারে তারই এ অধিকার আছে। 


“সরকার কর্তৃক শিশুদের লালনপালন” বলতে কি বোঝায় 
যে পিতামাতার! তাদের সন্তানদের লালনপালনের দায়িত্ব থেকে 
মুক্ত? 

“জমিদারীর অবলোপ”-এর পরিষ্কার অর্থ হল জমিদার বা 
তালুকদারের অধীনস্থ ভুদম্পত্তি আত্মসাৎকরণ। আমি 
অবলোপের পক্ষে নই । জমিদার ও প্রজার মধ্যে যে সম্বন্ধ, 
আমি তার ন্যায়সঙ্গত নিয়ন্ত্রণ চাই । 


১০ আমার সমাজবাদ 


আপনার! যদি দেবোত্তর বা ব্ৰহ্মোত্তর সম্পত্তিগুলিকে 
বিধিবদ্ধ ও নিয়ন্ত্রিত করেন তা হলে “রাজনীতিতে ধর্মের 
প্রবর্তন”এ বাধা দিতে যান কি করে? আমরা a প্রকৃতপক্ষে 
চাই তা হল ধর্মের ক্ষেত্রে কঠোর নিরপেক্ষতা রক্ষা করা ৷ কিন্তু 
দেশের বিভিন্ন ধর্মের অনুগামীরা উন্নতি ব্যাহত হচ্ছে বলে যদি 
কোনরূপ আভ্যন্তরীণ সংস্কার দাবী করেন তা হলেই রাষ্ট্রীয় 
সহযোগিতা অপরিহার্য হয়ে দাড়াবে | 

আপনাদের মুদ্রিত কার্যক্রমের উপর একবার চোখ বুলিয়ে 
আমার যে ধারণা হয়েছে এ তারই কিয়দংশ ৷ 


বিস্তৃত আলোচনা 

[ উপরিউক্ত বিষয়ে যে আলোচনা হয়েছিল তার অনুলিপি নিয়ে 
দেওয়া হল । ] 

প্রশ্ন ঃ সমাজবাদ সম্বন্ধে আপনার মনোভাব কি? 

উত্তর £ আমি নিজেকেই একজন সমাজতন্ত্রী বলে মনে 
করি। এই বিশেষ শব্দটিকেই আমি পছন্দ করি। কিন্ত 
অধিকাংশ সমাজতন্ত্রীরাই যে সমাজতন্ত্র প্রচার করেন, আমি তা 
প্রচার করব না। 

প্রশ্নঃ পাশ্চাত্য দেশে বৈজ্ঞানিক সমাজবাদ বলতে যা 
বোঝায় সে সম্বন্ধে আপনার যে আপত্তি তা কি নীতিগতভাবে 
মৌলিক, না, ভারতে তার প্রয়োগ সম্বন্ধে আপনার আপত্তি ? 

উত্তরঃ বৈজ্ঞানিক সমাজতন্ত্র বলতে কী বোঝায় তা আমি 


তন্ত্রহীন সমাজতন্ত্র ১১ 


জানি না। এ সম্বন্ধে আমি একখানিও বই পড়িনি ৷ কিন্তু যে 
সমাজতন্ত্ৰী কাৰ্যক্ৰম দেখেছি তা ওই আকারে এ দেশে প্রযোজ্য 
নয়। 

প্রশ্নঃ উৎপাদন, বন্টন ও লেনদেনের যন্ত্র রাষ্ট্রীয়করণের 
যে আদর্শ সমাজতন্ত্রীদের আছে, আপনি কি তার সঙ্গে 
সহমত? 

উত্তরঃ প্রধান প্রধান ও গুরুত্বপূর্ণ শিল্পের বাঞ্জীয়করণের 
যে সিদ্ধান্ত করাচী কংগ্রেসের প্রস্তাবে লিপিবদ্ধ হয়েছিল 
আমি তাতে বিশ্বাসবান। তদপেক্ষা বেশী কিছু বর্তমানে আমি 
বলতে চাই না ৷ উৎপাদনের সকল প্রকার যন্ত্ৰেরই রাষ্ট্রীয়করণ 
আমি চাই না। রবীন্দ্রনাথ ঠাকুরকেও কি রাষ্ট্রায়ত্ত করতে 
হবে? এগুলি দিবাস্বপ্ন | 

প্রশ্নঃ আপনি কি মনে করেন না যে জমিদারদের উপর 
বলপ্ৰয়োগ দরকার ? 

উত্তরঃ ভূমিহীন ও ভূমিবান উভয়কেই পরিবতিত করতে 
হবে। ভূমিহীন অপেক্ষা ভূমিবানদের পরিবর্তন সহজতর । 
কারণ ভূমিবানদের কাছে তা আথিক স্বার্থের প্রশ্ন মাত্র; কিন্ত 
ভূমিহীনদের পক্ষে এটা একটা সম্পর্কের প্রশ্ন । ভূমিবানদের 
প্রতি ক্রুদ্ধ হওয়া নিরর্থক ৷ তারাও আমাদের অন্কুকম্পার 
পাত্র। কারণ, ভূমি তাদের গ্রাস করছে। আমেরিকার বহু 
ধনকুবের আমার কাছে এসে জিজ্ঞাসা করেছেন কি করে তারা 
সুখী হতে পারেন | 


5২ আমার সমাজবাদ 


প্রশ্ন ঃ সমাজতন্ত্রীর যেখানে শ্রেণীগতভাবে চিন্তা করে 
আপনি কি সেখানে একক ব্যক্তি হিসেবে চিন্তা করেছেন না ? 

উত্তরঃ শ্রেণী বলতে শেষ অবধি কি বোঝায়? শ্রেণী 
কতকগুলি জাতিরই সমষ্টি । হিংসার ছারা ভূমিবান বা 
পুঁজিপতিদের পরিবতিত করা যাবে না। কেবলমাত্র তাদের 
বুঝিয়ে-সুঝিয়েই তা করা সম্ভব। আমরা তাদের বলতে পারি 
যে, বিপুল ধনসম্পদ আহরণ করার অধিকার তাদের আছে, 
কিন্তু তা তারা খুশীমত যে কোনভাবে খরচ করতে পারবেন না। 
তাদের নিজের ধনসম্পদের অছি হতে হবে ৷ আমি তাদের বলব, . 
“আপনাদের অর্থ আহরণ করবার সামর্থ্য আছে, সে কারণ 
আপনাদের নিজের জন্য তার কিছু অংশ পারিশ্রমিক নেবার 
অধিকার দেওয়া যেতে পারে । কিন্ত আপনাদের অসৎ পথ 
ত্যাগ করতে হবে ৷” আমি লক্ষ্য রাখব তারা কি উপায়ে 
ধনসম্পদ্‌ আহরণ করেন ৷ যদি অসদ্রপায়ে আহৃত হয় তা হলে 
তা ছিনিয়ে নেওয়া হবে । গোলটেবিল সম্মেলনে স্যার কাওয়াসজী 
জাহাঙ্গীরের মত লোকদের চমকে দিয়ে আমি বলেছিলাম যে, 
আমি সম্পত্তির প্রতিটি দলিল পরীক্ষা করব | 

প্রশ্ন ঃ তা কি সম্পূর্ণ অবাস্তব নয়? কেমন করে আপনি 
সম্পত্তির মালিকদের লক্ষ লক্ষ দলিল দেখবেন? 

উত্তরঃ নমুনা স্বরূপ আমি দশ জন জমিদার ও পু'জিপতির 
বিষয় বিচার করব এবং তাতে বদি সিদ্ধান্ত প্রতিকূল হয় তা হলে 
, বাকী আর সকলে স্বেচ্ছায় তাদের নিজেদের দাবি ত্যাগ করবেন ৷ 


তন্ত্ৰহীন সমাজতন্ত্র ১৩ 


প্রশ্নঃ আপনি কি স্বীকার করেন না যে, বিত্তবান ও 
শোষিতের মধ্যে বিরোধ শ্রেণী-সংঘর্ষে পরিণত হচ্ছে? 

উত্তর ঃ বর্তমানে শ্রমিক ও পুজিপতিদের মধ্যে স্বার্থের 
সংঘাত আছে। শ্রমিকদের কিছুমাত্র না দিয়েই পুজিপতিরা' 
লক্ষ লক্ষ টাকার মুনাফার স্বপ্ন দেখে পুজিপতিদের আমি wr 
থেকে নিবৃত্ত করব ৷ আমেদাবাদে আমি তাদের বিশেষভাবে 
বলেছিলাম যে, তাদের শ্রমিকদের অংশীদার হিসাবে বিবেচনা 
করা উচিত। তাদের বলি, “আপনারা প্রতিষ্ঠানে আপনাদের 
টাকা লাগান, কিন্তু শ্রমজীবারাও লাগায় তাদের একমাত্র পুজি 
দেহটি।” আমৈদাবাদের কলের মালিকরা আমার কাছে 
শ্রমিকদের বেতন-ছাটাইয়ের জন্য এসেছিলেন । আমি তখন 
তাদের বলেছিলাম, “এ কথা ঠিক যে, আপনাদের পাওনায় 
আপনাদের অধিকার আছে, কিন্তু শ্রমিকদের মজুরীর নিশ্চয়তা 
সবার আগে দিতে হবে 1” 

প্রশ্ন ঃ কিন্তু সমাজতন্ত্রীরা উপন্বত্ব ভোগ করার অধিকারকে 
অস্বীকার করে। 

উত্তর £ কিন্তু তারা কি মস্তিষ্কের পুরস্কার দেবে না? 

প্রশ্ন ঃ ব্যক্তিগত-স্বার্থ-কেক্ড্রিক উদ্যোগ ও অবাধ প্রতিযোগিতা 
অব্যাহত থাকুক, এই কি আপনি কামনা করেন, না, রাষ্ট্র- 
পরিকল্পিত অর্থনীতি কামনা করেন? 

উত্তর ঃ আমি ব্যক্তিগত উদ্যোগে বিশ্বাসী, আবার 
পরিকল্পিত উৎপাদনেও বিশ্বাসী ৷ কেবল যদি রাষ্ট্রীয় উৎপাদনই . 


১৪ আমার সমাজবাদ 


থাকে তা হলে নৈতিক ও বুদ্ধির দিক দিয়ে মানুষ নিঃস্ব হয়ে 
পড়বে ৷ তারা তাদের দায়িত্ববোধ হারাবে। সেইজন্য আমি 
পুজিপতি ও জমিদারদের হাতে তাদের কারখানা ও জমি 
রাখবার অধিকার দেব, কিন্তু তাদের সেই সম্পত্তির অছি 
তারাই, এ কথা যাতে তারা মনে করে তারও ব্যবস্থা করব | 

প্রশ্নঃ কি করে আপনি তা করবেন? 

উত্তর £ অহিংসার দ্বারা । আমি তাদের হৃদয়ের পরিবর্তন 
ঘটাব ৷ তাদের পরিবর্তন করা সম্ভব ৷ 

প্রশ্ন £ এই পরিবর্তনের পথ হিসাবে কি আপনি আথিক 
চাপ স্থষ্টির উপায় অবলম্বন করবেন? 

উত্তর ? হা, কিন্তু তা অবশ্যই অহিংস হবে ৷ 

প্রশ্ন ? রক্তপাত না করা, এই অর্থে অহিংস ? 

উত্তর ঃ সমাজতন্ত্রীরা অহিংসাকে মেনে নিলে আমাকেই: 
অহিংসার বিশেষজ্ঞ বলে তাদের মেনে নিতে হবে । কিন্তু আমি 
সংসদীয় আইন প্রণয়নে বিশ্বাসী । তাতে বলপ্রয়োগের বীজ 
নিহিত আছে, কিন্তু তা অপরিহার্য | 

প্রশ্ন ঃ কোন্‌ ভিত্তিতে শ্রমিক ও কৃষকদের সঙ্ববদ্ধতা 
আপনি চান? 

উত্তর ঃ তাদের অবস্থার উন্নতি ও অভিযোগের প্রতিকারের 
ভিত্তিতে । আমার যাতে আপত্তি তা হল রাজনৈতিক উদ্দেশ্যে 
তাদের কাজে লাগানো । যেমন ধরা যাক, হরিজনদের জন্য 
আমার যে প্রয়াস তা স্বাধীনতা সংগ্রামের সমর্থনে পরিণত হতে 


তন্ত্রহীন সমাজতন্ত ১৫ 


পারে, কিন্তু সেইজন্যই যে আমি তাদের জন্য সংগ্রাম করছি তা 
নয়। সে মতলব আমার মনের কোণেও নেই ৷ সমাজতন্ত্রীদেরও 
তেমনই ইংরাজ সাআ্রাজ্যবাদের বিরুদ্ধে লাগাবার উদ্দেশ্যে 
তাদের সঙ্ববদ্ধ করা উচিত হবে না । সেই কারণেই বোম্বাইয়ের 
কাপড়-কলের ধর্মঘটের ব্যাপারে আমি খুশী নই ৷ আমার ধারণা, 
নিজেদের হাতে রাজনৈতিক ক্ষমতা নেবার জন্যই জনসাধারণ 
ধর্মঘট আহ্বান ও পরিচালনা করে | 

প্রশ্ন শ্রমিকরা প্রকৃতপক্ষে সাম্ৰাজ্যবাদী ব্যবস্থার বিরুদ্ধে 

গ্রাম করছে এবং যতদিন এই ব্যবস্থা চলতে থাকবে ততদিন 

তাদের অবস্থার উন্নতি হতে পারে না, এ কথা৷ তাদের বলা কি 
অন্যায় বলে আপনি মনে করেন? 

উত্তরঃ হাঁ । মিল-মালিকদের উপর শ্রমিকরা যাতে 
তাদের ইচ্ছ| খাটাতে পারে বর্তমানে সেই শিক্ষাই তাদের দেওয়া 
উচিত। গভর্নমেন্টকে এর মধ্যে টেনে আনা নিজেদের বজুব্যকে 
সপ্রমাণ করার জন্য অতিরিক্ত আয়াস করা ৷ যে রাষ্ট্রই হোক, 
নিজেদের পুঁজিবাদী গভর্নমেন্টও কলের মালিকদেরই সমর্থন 
করবে ৷ এই ব্যবস্থার মধ্যেও আমি শ্রমিকদের তাদের শক্তির 
সদ্যবহার করতে ও পুঁজির অংশীদারিত্ব দাবী করতে শিক্ষা দিতে 
পারি। কলের দখল নেবার পরামর্শ আমি তাদের দেব | 

প্রশ্ন £ কিন্ত যতদিন সাম্রাজ্যবাদী সরকার থাকবে ততদিন 
তা অসম্ভব ৷ 

উত্তর ঃ রাষ্ট্রনিয়ন্ত্রণ ছাড়াও জাতীয়করণ হতে পারে। 


১৬ আমার সমাজবাদ 


শ্রমিকদের কল্যাণের জন্যই একট! মিল চালু করতে পারা 
যায়। 

প্রশ্ন ঃ তা উদ্ভট বলে সমাজতন্ত্রীরা বিবেচনা করে । তৃতীয় 
আন্তর্জাতিকের বিশ্বাস যে, একটি শিক্ষা বা একটি মিল তো 
ছার, বিচ্ছিন্নভাবে একটিমাত্র দেশেও সমাজবাদ সম্ভব নয়, তা 
কি আপনি জানেন? 

উত্তর £ তৃতীয় আন্তর্জাতিকের আকাজ্ষা চেজিজ খাঁর 
আকাজ্জার সমতুল্য, পার্থক্যের মধ্যে একটি ব্যক্তিগত অপরটি 
সমষ্টিগত | 

প্রশ্ন? ভারতীয় রাভন্যবর্গের উৎখাতকরণের যে দাবী 
সমাজবাদীর! করেন সে সম্বন্ধে আপনার অভিমত কি? 

উত্তর £ আমি তাদের সঙ্গে একমত নই। জনসাধারণের 
ইচ্ছা অনুযায়ী শাসন করার জন্য রাজন্যবর্গকে নেতা অথবা বৈধ 
রাজা করবার জন্য তাদের সচেষ্ট হতে হবে। তাদের উৎখাত 
করার দাবী আফগানিস্থানে সমাজতন্ত্রের দাবী করারই 
সমতুল্য | 

প্রশ্নঃ নিছক বাস্তব প্রয়োজন ভিন্ন বৃটিশ-ভারত ও ভারতীয় 
ভারত-_এই কৃত্রিম বিভাজন স্বীকার করার নিশ্চয়ই আমাদের 
প্রয়োজন নেই? 

উত্তর £ এই বাস্তব প্রয়োজনই নীতির সমতুল্য । আমরা 
চাই বা না চাই, বিভাজন রয়েছে । বুটিশ-ভারতে আমাদের 
যদি কিছু বক্তব্য থাকে তা হলে তার ফল দেশীয় রাজ্যেও 


Sut সমাজতন্ত্ ১৭ 


বৰ্তাবে ৷ অন্যান্য দেশে ছড়িয়ে পড়তে পারে, এই বিশ্বাস 
কম্যুনিজমে আছে বলেই তার মধ্যেই নিজের ধ্বংসের বীজও 
নিহিত আছে। আমরা বুঝিয়ে মত পরিবর্তন করাতে পারি, 
কিন্ত জবরদত্তি করতে পারি না। বিচার-প্রত্যয়ের দ্বারা যদি 
তা কর! যায় তা হলে খুবই ভাল, কিন্ত প্রচার, বলপ্ৰয়োগ এবং 
আধিক সহায়তার নীতিকে প্রশ্রয় দেওয়া চলে না। যা করা 
সম্পূর্ণ ক্ষমতার অতীত তা করার কথা বলার অর্থ রাজন্যবর্গকে 
অহেতুক শত্ৰু করা | 

প্রশ্ন ঃ কংগ্রেস সমাজতন্ত্রীরা কংগ্রেসের জন্য যে কার্যক্রমের 
প্রস্তাব করেছেন সে সম্বন্ধে আপনার অভিমত কি? 

উত্তর £ এতে মানুষের প্রকৃতির প্রতি আস্থাহীনতা প্রকাশ 
করা হয়েছে। উপস্থাপনই সম্পূর্ণ ভূল হয়েছে। 

প্রশ্ন ঃ বৃটেন তার কার্যক্রমের অঙ্গহিসাবে কোন যুদ্ধে 
জড়িত হয়ে পড়লে ভারতীয়দের তাতে অংশ গ্রহণ করার 
ব্যাপারে সক্রিয়ভাবে প্রতিরোধ কংগ্রেসের কার্যক্রমের অস্তভু ক্র 
হওয়া উচিত বলে কি আপনি মনে করেন না? 

উত্তর £ যুদ্ধকে প্রতিরোধ করতে হলে মরণকে বরণ করবার 
জন্য প্রস্তুত থাকতে হবে । কিন্তু এরূপ কাজের জন্য জনগণকে 
' উদ্ধ দ্ধ করার দায়িত্ব সমাজতন্ত্রীদের নয়। একটা নতুন পার্টিকে 
কাজে নামার আগে সব দিক দেখে বুঝে নিতে হবে, সাবধানে 
পা ফেলতে হবে ৷ 

প্রশ্ন ঃ অন্ত্ৰ উৎপাদনকারী শ্রমিক, তারবার্তা প্রেরক, ডাক 

২ 


১৮ আমার সমাজবাদ 


ও রেল কর্মচারী প্রভৃতির সাধারণ ধর্মঘটের দ্বারা কি যুদ্ধ 
প্রতিরোধ করা উচিত নয়? 

উত্তর £ হা, যুদ্ধ বেধে গেলে ধর্মঘট করা উচিত, কিন্তু এখন 
থেকেই আমাদের উদ্দেশ্য ঘোষণা করা উচিত নয়। 

প্রশ্ন ? কিন্তু শত্ৰুকে লিখিতভাবে জানিয়ে দেবার পদ্ধতিই 
Col আপনি বরাবর অনুসরণ করে এসেছেন ৷ 

উত্তর £ ভবিষ্যতে আমি কি করতে চাই তা আমি আগে 


থেকে জানাব কেন? 

প্রশ্নঃ তা হলে যুদ্ধের বিরুদ্ধে প্রতিরোধের উদ্দেশ্যে 
দেশকে প্রস্তুত করে তোলার জন্য আপনি কী কার্যক্রমের 
প্রস্তাব করেন? 

উত্তর ঃ জনসাধারণের উপর কংগ্রেসের প্রভাবই যুদ্ধ 
প্রতিরোধের প্রস্তুতি। সমাজতন্ত্রীরাও তেমনি যদি জনসাধারণের 
উপর প্রভাব বিস্তার করতে পারে তা হলে দরকারের সময় 
তাদের কথা জনসাধারণ শুনবে | 


চতুৰ্থ অধ্যায় 
জয়প্রকাশের আদর্শ 


নিম্নলিখিত প্রস্তাবের খসড়াটি জয়প্ৰকাশ আমার কাছে 
পাঠিয়েছিলেন। তার এই প্রস্তাব যদি আমি মেনে নিই তা 
হলে রামগড়ে অনুষ্ঠিত কংগ্রেস ওয়াকিং কমিটার বৈঠকে তা 
উপস্থাপিত করার জন্য তিনি আমাকে বলেছেন ? 

“কংগ্ৰেস ও দেশ এক বিরাট জাতীয় আলোড়নের সম্মুখে 
উপস্থিত। স্বাধীনতার চরম সংগ্রামে শীঘ্রই অবতীৰ্ণ হতে হবে। 
এটা ঘটবে এমনই এক সময়ে যখন পরিবর্তনের এক ছূর্দম শক্তি 
সার! বিশ্বকে আলোড়িত করছে। ইউরোগীয় যুদ্ধের ধ্বংস থেকে 
সর্বত্রই চিন্তাশীল মাহুৰ এক নূতন বিশ্ব স্থষ্টির জন্য উদগ্রীব হয়ে 
উঠেছেন--এমনই এক বিশ্ব, মান্লবের ও বিভিন্ন জাতির শুভেচ্ছা ও 
সমবায় যার ভিত্তি। এমন এক সময়ে কংগ্রেস যে স্বাধীনত| চায় 
এবং যার জন্য সে জনসাধারণকে অসীম দুঃখ বরণের আহ্বান 
দেবে সেই স্বাধীনতার স্বরূপ কি তা স্নম্পষ্টভাবে বিবৃত করা 
প্রয়োজন বলে কংগ্ৰেস মনে করে। 

“বিভিন্ন জাতির মধ্যে শাস্তি স্থাপনা, অস্ত্রসজ্জার সম্পূর্ণ বিরোধ 
এবং নিরপেক্ষভাবে প্রতিষ্ঠিত কোন আন্তর্জাতিক সংস্থার মাধ্যমে 
জাতিতে জাতিতে বিরোধের শান্তিপূৰ্ণ মীমাংসার জন্তু স্বাধীন 
ভারত সচেষ্ট হবে। বিশেষতঃ প্রবল শক্তির অধিকারী ৰাষ্ট্ৰই 
হোক কি দুৰ্বল ও ক্ষুদ্ৰ রাষ্ুই হোক, সকল প্রতিবেশী রাষ্ট্রের সঙ্গেই 
ভারত মৈত্রীক্ত্রে আবদ্ধ হয়ে বাস করবে এবং তার পররাজ্য- 
fam থাকবে ন|। 


২০ 

“দেশের বিধিবিধান দেশের জনগণের অবাধে অভিব্যক্ত 
মতামতের উপর প্রতিষ্ঠিত হবে | দেশের শানস্তি-শৃঙ্খলার ও শাসন- 
ব্যবস্থার চুড়ান্ত ভিত্তি হল জনগণের অনুমোদন ও অন্থগামিতা | 

“aay ভারত রাষ্ট্রে পূর্ণ ব্যক্তি-্বাতন্র্য ও নাগরিক স্বাধীনতা 
এবং সাংস্কৃতিক ও ধর্মীয় স্বাধীনতা থাকবে । তবে জনগণের 
বিধান পরিষদ কর্তৃক রচিত দেশের শাসনতন্ত্র বলপ্রয়োগে নষ্ট 
করার অধিকার কারও থাকবে না। 

“দেশের নাগরিকদের প্রতি আচরণে রাষ্ট্র কোনরূপ ভেদাভেদ 
করবে না । প্রতি নাগরিককে সমান অধিকারের নিশ্চয়তা দিতে 
হবে | জন্মগত সকলপ্রকার প্রভেদ ও বিশেষ সুবিধাদির লোপ 
করতে হবে। বংশগত কোন সামাজিক মর্যাদা বা খেতাব ভোগ 
করার কোন অধিকার থাকবে না বা age কোনও খেতাব 
দেবে না। 

আথিক স্বাধীনতা ও সামাজিক স্থবিচারের ভিত্তিতে রাষ্ট্রে 
রাজনৈতিক ও আথিক সংগঠন সমাজের প্রতিটি মানুষের প্রয়োজন 
জাতীয় স্বার্থের সঙ্গে AST রেখে মেটাবে বটে, তবে জাগতিক 
সন্তোষ বিধানই তার একমাত্র উদ্দেশ্য হবে না । সুস্থ জীবনধারা 
এবং ব্যক্তির নৈতিক ও বৌদ্ধিক বিশ্বাস, তাও এই ব্যবস্থার উদ্দেশ্য 
হবে। সকলের সমান মঙ্গলের জন্ত ব্যক্তিগতভাবে বা সমবায়ের 
ভিত্তিতে যাতে উৎপাদন করতে পার! যায় তার ভন্ ক্ষুদ্ৰাকার 
উৎপাদন ব্যবস্থার প্রবর্তনে সচেষ্ট হতে হবে; তবেই এই সামাজিক 
ন্যায়বিচারের উদ্দেশ্য সফল হবে। তার জন্য সকল বৃহদাকার 
সামুহিক উৎপাদন ব্যবস্থাকে যৌথ মালিকান! ও নিয়ন্ত্রণের অধীনে 
আনতে হবে। সেই উদ্দেশ্যে প্রারম্ভিক ব্যবস্থা হিসাবে রাষ্ট্র বৃহৎ 


জয়প্রকাশের আদৰ্শ / ২১ 


পরিবহণ, খনিজ সম্পদ, জাহাজ শিল্প ও বৃহৎ শিল্পের জাতীয়করণ 
করবে ৷ বস্ত্রশিলকে ক্রমান্বয়ে বিকেন্দ্রিত করতে হবে | 

“গ্রামীণ ব্যবস্থার পুনর্গঠন করে গ্রামগুলিকে স্বায়ত্তশাসনশীল 
ও যতদূর সম্ভব স্বাবলম্বী করে তুলতে হবে। ভূমি-আইনের 
আমূল সংশোধন কঠোরভাবে করতে হবে যাতে প্রকৃত 
কর্ষণকারীরাই জমির মালিক হতে পারে। ন্যায্য নির্বাহ-মানের 
ভিত্তিতে পরিবার পোষণ করার উপযোগী যে পরিমাণ জমি দরকার 
তার বেশী জমি কোন কর্ষণকারীই পাবে ন|। এতে এক দিকে 
নানা ধরনের জমিদারী লোপ পাবে অপর দিকে ভূমিদাসত্বের 
অবসান হবে | 

“re সকলেরই স্বার্থ রক্ষা করবে, কিন্ত কোন স্বার্থ যদি 
দরিদ্র ও নিপীডিতদের স্বার্থের প্রতিবন্ধক হয় তা হলে সামাজিক 
স্তায়বিচারের সামঞ্জস্ত বিধানের জন্য রাষ্ট্র দরিদ্র ও নিপীডিতদের 
্বার্থরক্ষা করবে | 

ণ্ৰাষ্ট্ৰায়ত্ত ও রাষ্ট্র পরিচালিত সকল উদ্যোগেরই পরিচালক 
মগ্ডলীতে শ্রমিকদের নির্বাচিত প্রতিনিধি থাকবে এবং সেই 
প্রতিনিধিরাই সরকারী প্রতিনিধিদের সঙ্গে সমভাগী হবে ৷” 


আমার এটি ভাল লেগেছিল এবং তার চিঠি ও খসডাটি 
ওয়াকিং কমিটীতে পড়েছিলুম ৷ ওয়াকিং কমিটী অবশ্য রামগড় 


ংশ্রেসে একটি মাত্র প্রস্তাব উত্থাপনের সপক্ষে ছিল._.এবং... 


পাটনায় রচিত মূল প্রস্তাব অপরিবর্তনীয় বলে বিবেচনা 


করেছিল। কমিটার যুক্তি অখণ্ডনীয় ছিল। তাই গুণাগুণ//ক 
বিচার না করেই এই খসড়া প্রস্তাবটির আলোচনা বন্ধ রাখা ৮ 

হয়। আমার প্রচেষ্টার ফলাফলের কথা জয়প্রকাশকে জানিয়ে- 
ছিলুম। তিনি তার উত্তরে জানান যে, আমি যদি আমার পূর্ণ 
অনুমোদন অথবা আমার পক্ষে যতদুর অনুমোদন দেওয়া সম্ভব 
তা দিয়ে এটা প্রকাশ করি ত! হলে তিনি খুশী হবেন ৷ 

জয়প্রকাশের এই ইচ্ছা পুরণ করায় আমার কোন অসুবিধা 
নেই। ভারতবর্ষ স্বাধিকার পেলে যত সত্বর সম্ভব কার্যকর 
করার উপযোগী আদর্শ হিসাবে জয়প্রকাশের প্রস্তাবগুলির 
একটি ছাড়া আর সবই আমি অনুমোদন করি ৷ 

আমি দাবী করে আসছি যে, আমার জানাশোনার মধ্যে 
ভারতে ধারা এই আদর্শে সংকল্পবদ্ধ হয়েছেন বলে বলেন, 
তাদের অনেক আগে থেকেই আমি একজন সমাজতন্ত্রী। 
কিন্তু আমার সমাজবাদ সহজাত, কোন কেতাব থেকে নেওয়| 
নয়। অহিংসায় আমার অটল বিশ্বাস থেকে এর উদ্ভব। 
সামাজিক অবিচার, তা যেখানেই ঘটুক না কেন, তার বিরুদ্ধে 
না দাড়ালে কেউ সক্রিয়ভাবে অহিংস হতে পারে না। 
র্তাগ্যের বিষয়, আমি যতদূর জানি, পাশ্চাত্যের সমাজ- 
তন্ত্রীরা সমাজবাদী আদর্শকে প্রবতিত করার জন্য হিংসার 
প্রয়োজনীয়তায় বিশ্বাসী ৷ 

আমি বরাবরই এই মত পোষণ করে আসছি যে, নিম্নতম 
ভর পর্যন্ত সামাজিক সুবিচারের প্রতিষ্ঠা বলপ্রয়োগের দ্বারা 
অসম্ভব | নিম্নতম স্তরের মানুষরা যে অবিচার ভোগ করছে, 
অহিংসার পথে তাদের অধিকতর শিক্ষা দিলে তারাই সে 


জয়প্রকাশের আদর্শ ২৩ 


অবিচারের প্রতিকার করতে পারবে বলে আমার বিশ্বাস । সে 
পথ হল অহিংস অসহযোগ ৷ সময় সময় অসহযোগ সহযোগিতার 
তুল্য এক অবশ্যকর্তব্য হয়ে দাড়ায়। নিজের যাতে সর্বনাশ 
অথবা দাসত্ব, তেমন ব্যবস্থার সঙ্গে সহযোগিতা করতে কেউই 
বাধ্যনয়। পরের চেষ্টায় যে স্বাধিকার পাওয়া যায় তা যতই 
কল্যাণকর হোক না কেন, যখনই সে চেষ্টা প্রত্যাহ্ৃত হবে 
তখনই আর সে স্বাধিকারকে রক্ষা করা যাবে না। ভিন্নভাবে 
বলতে গেলে, এমন স্বাধিকার প্রকৃত স্বাধিকার নয়। কিন্তু 
যখনই অহিংস অসহযোগের দ্বারা এই স্বাধিকার অর্জনের 
কলাকৌশল আয়ত্ত করা যাবে তখন তার উদ্দীপনা নিম্নতম 
স্তরের মানুষও অনুভব করতে পারবে | 

আমি তার খসড়া প্রস্তাব পড়ে বুঝেছি, জয়প্রকাশ তার 
কল্পিত ব্যবস্থার প্রতিষ্ঠার জন্য অহিংসার পথকে মেনে নিয়েছেন 
এবং সেজন্য আমি আনন্দিত । আমি সম্পূর্ণ নিশ্চিত যে হিংসা 
যা পারে না অহিংসায় তা সম্ভব এবং শেষ পর্যন্ত অন্যায়কারীর 
হৃদয়ের পরিবর্তনের দ্বারাই তা হবে। ভারতে যথোপযুক্ত 
প্রয়োগের দ্বারা আমরা অহিংসার পরীক্ষা করিনি । আশ্চর্যের 
কথা, মিশ্র অহিংসার দ্বারাই আমরা এতখানি এগিয়েছি। 

ভূমি সম্বন্ধে শ্রীজয়প্রকাশের যে প্রস্তাব তা ভয়াবহ বলে 
প্রতিভাত হতে পারে, কিন্তু প্রকৃতপক্ষে ত নয় । সম্মানজনক 
জীবিকার জন্য যতটুকু জমি দরকার কোন লোকেরই তার বেশী 
জমি থাকা উচিত নয় । জনগণের নিজেদের বলতে কোন জমি 


২৪ আমার সমাজবাদ 


নেই বলেই যে তারা দারিদ্র্যের পেষণে পিষ্ট, সে কথা কে 
অস্বীকার করতে পারে? ৰ 

কিন্তু এ কথা অনুধাবন করতে হবে যে, তাড়াহুড়ে| করে 
সংস্কার করা যাবে ন৷৷ যদি অহিংসার পথে তা করতে হয় 
তা হলে বঞ্চিত ও বিত্তবান উভয়কেই শিক্ষা দানের দ্বারা তা 
করতে হবে ৷ বিত্তবানদের নিশ্চয়তা দিতে হবে যে তাদের 
উপর কখনও বলপ্রয়োগ করা হবে না। বঞ্চিতদেরও বোঝাতে 
হবে যে, তাদের ইচ্ছার বিরুদ্ধে কেউই তাদের কাজ করতে 
বাধ্য করতে পারে না এবং অহিংসার কলাকৌশল আয়ত্ত 
করে স্বেচ্ছায় দুঃখ বরণের দ্বারা তার! তাদের মুক্তি অর্জন করতে 
পারে। অভীগ্সিত আদর্শের সিদ্ধি যদি কাম্য হয় তা হলে যে 
শিক্ষার কথা বলেছি তা এখনই আরম্ভ করতে হয়। তার 
প্রাথমিক পদক্ষেপ হিসাবে পারস্পরিক শ্রদ্ধা ও বিশ্বাসের এক 
আবহাওয়ার স্থষ্টি করতে হবে ৷ বিত্তবান ও জনগণের মধ্যে তা 
হলে কোন সাংঘাতই থাকতে পারে না। 

কাজেই সাধারণভাবে অহিংসার বিচারে শ্রীজয়প্রকাশের 
প্রস্তাবগুলি অনুমোদন করায় কোন অসুবিধা নেই বটে, তবে 
রাজন্যবর্গ সম্পর্কে তার যে প্রস্তাব তা অনুমোদন করতে পারি 
না। আইনগতভাবে তার! স্বাধীন। অবশ্য তাঁদের এই 
স্বাধীনতার মূল্য খুব বেশী নয়, কারণ এক বলবান পক্ষের তার! 
আশ্রিত। তবে আমাদের বিরুদ্ধে তারা তাদের স্বাধীনতা 
জাহির করতে পারে বটে। শ্রীজয়প্রকাশের খসড়া প্রস্তাবের 

আন্তনিহিত অহিংসার পন্থায় যদি আমরা সফলতা লাভ করতে 
পারি তা হলে আমি এমন কোন চুক্তির কথা কল্পনা করতে পারি 
না যাতে রাজন্যবর্গ নিজেদের লোপ করে দিতে বাধ্য হবে। 
যে চুক্তিতে আসা যাবে জাতিকে তা মানতে হবে পুরোপুরি ৷ 
স্তুতরাং বড় বড় রাজ্যগুলির মৰ্যাদা TR থাকবে এমনই এক 
চুক্তির কথাই আমি ধারণা করতে পারি। এক দিক দিয়ে তা 
বর্তমান অবস্থার চেয়ে অনেক উন্নত হবে ৷ আর এক দিক দিয়ে 
রাজ্যের জনগণ ভারতের অন্যান্য অংশের জনগণের সমতুল্য 
আত্মনিয়ন্ত্রণের অধিকার ভোগ করবে নিজ নিজ রাজ্যের 
অভ্যন্তরে ৷ স্বাধীনভাবে কথা বলার বা ভাষণ দেবার, মুদ্ৰণ 
ও প্রচারের স্বাধীনতা এবং প্রকৃত সুবিচারের নিশ্চয়তা তাদের 
দিতে হবে ৷ সম্ভবতঃ শ্রীজয়প্রকাশ বিশ্বাস করেন না যে, 
রাজন্যবর্গ স্বেচ্ছায় তাদের একাধিপত্য লোপ করে দেবেন। 
আমার সে বিশ্বাস আছে। কারণ প্রথমতঃ তারা আমাদেরই 
মত সৎ ন্যায়পরায়ণ মানুষ এবং, দ্বিতীয়তঃ, খাঁটি অহিংসার 
আন্তনিহিত শক্তির উপর আমার আস্থা । পরিশেষে তাই বলি, 
যদি আমরা আমাদের নিজেদের কাছে, আমাদের বিশ্বাসের 
কাছে__অবশ্য যদি তা থাকে__এবং জাতির কাছে সৎ ও খাঁটি 
হই তা হলে রাজন্যবর্গ এবং আর সকলে আমাদের কাছে সৎ ও 
গ্রহণযোগ্য হয়ে উঠবেন ৷ বর্তমানে আমর! দ্বিধাগ্রস্ত। এই দ্বিধা 
আমাদের স্বাধীনতার পথ দেখাতে পারবে না । বিচারের মশালকে 
আত্মমুখী করাতেই অহিংসার শুরু ও শেষ |  [হরিজন, ২-৪-৪ 

যে এশ্বরিক বিধানে মানুষ তার প্রাত্যহিক অন্ন পাচ্ছে এবং 
তার বেশী কিছু নয়, সে সম্বন্ধে আমাদের যে অজ্ঞতা বা অবজ্ঞা 
আছে তা থেকেই অসমতা ও তজ্জনিত সকল Ofer উদ্ভব । 
ধনবান প্রয়োজনের অতিরিক্ত ভোগ্যবস্তুর অধিকারী । তাই 
তারা তা তুচ্ছ জ্ঞান করে ও অপচয় করে। অথচ লক্ষ লক্ষ মানুষ 
জীবনধারণের উপযোগী জিনিস পায় না বলে উপবাসে মৃত্যু 
বরণ করে। যার যতটুকু দরকার কেবল ততটুকু যদি প্রত্যেকের 
অধিকারে থাকত তা হলে কেউই অভাবে পড়ত না, সকলেই 
সমুখে বাস করত । বাস্তবিক পক্ষে ধনীর! দরিদ্রদের চেয়ে কম 
অসুখী নয়। এক জন গরীব লক্ষপতি হতে চায়, আবার 
লক্ষপতি চায় ক্রোড়পতি হতে । গরীবরা তাদের ক্ষুন্নিবৃত্তির 
পক্ষে যথেষ্ট পেলেও প্রায়ই সন্তুষ্ট হয় না, কিন্তু পরিষ্কারভাবে 
তারা সেইটুকুরই হকদার এবং যাতে তারা তা পায় তার জন্য 
সমাজেরও খেয়াল রাখা দরকার । সকলের হৃদয়ে পরিতৃপ্তির 
মনোভাব জাগিয়ে তোলার জন্য মালিকানা পরিত্যাগের ব্যাপারে 
ধনীদেরই অগ্রণী হওয়া উচিত। তারা একটা ন্যায্য সীমার 
মধ্যে যদি তাদের সম্পত্তি রাখেন তা হলে অনশনক্লিষ্টদের 
জন্য সহজেই অন্ন সংস্থান করা যায় এবং তারা ধনীদের সঙ্গে 
সুখে থাকার শিক্ষা পায় । [যেরবাদ| মন্দির হইতে, ১৯৫১ লালের সংস্করণ 

আমাদের সকলেরই সম্পত্তি থাকবে কেন? একটা নিদিষ্ট 
সময়ের পর আমরা সকল সম্পত্তির মালিকানা ত্যাগ করব না 
কেন? নীতিজ্ঞানবর্জিত বণিকরা অসৎ উদ্দেশ্যে তা করে থাকে। 
একটি নৈতিক ও মহৎ উদ্দেশ্য সিদ্ধির জন্য আমরা এই 
মালিকানা ত্যাগ করতে পারব না কেন? একটা বিশেষ অবস্থায় 
সবকিছু ত্যাগ করা হিন্দুর পক্ষে স্বাভাবিক ব্যাপার । একটা 
নিৰ্দিষ্ট কাল পর্যন্ত সাংসারিক জীবন যাপনের পর প্রতি সং 
হিন্দুরই অপরিগ্রহের জীবনে প্রবেশ করার কথা ৷ আমরা এই 
মহান্‌ এতিহাকে পুনরুজ্জীবিত করতে পারি না কেন? এর দ্বারা 
কার্ধতঃ এই মাত্র হয় যে, আমরা যাদের কাছে আমাদের সম্পত্তি 
হস্তান্তরিত করি তাদের অনুগ্রহের উপর আমাদের ভরণ- 
পোষণের ভার সঁপে দিই । এ ভাবধারা আমাদের কাছে 
আকর্ষণীয় | এই রকমের সম্মানজনক অসংখ্য আস্থা স্থাপনের 
ব্যাপারে এক-আধটি ক্ষেত্রে হয়তো বিশ্বাসের অসদ্যবহার' 
হয়েছে । অসৎ ব্যক্তিদের হস্তক্ষেপের সুযোগ না দিয়ে কি করে 
এই অভ্যাস কার্যকর করা যেতে পারে তা স্থির হতে পারে 
দীর্ঘ পরীক্ষা-নিরীক্ষার পর । উদাহরণের অপব্যবহার হবে এই 
আশঙ্কায় কাউকেই এরূপ পরীক্ষায় বাধা দেওয়া উচিত নয় 1 
গীতার রচনাকার ভগবান শ্রীকৃষ্ণ যদিও সম্ভবতঃ জানতেন যে 
হত্যা সমেত সর্বপ্রকার পাপাচরণের সমর্থনেই গীতার বাণীর 
বিকার ঘটানো হবে তবুও তিনি সেই স্বীয় বাণী প্রচারে 
কুষ্ঠিত হননি | [ ইয়ং ইত্ডিয়া, ৩৭-২৪, 

আমি বলি কি, আমরা. এক দিক দিয়ে চোর । আমার 
নিজের আশু প্রয়োজন নেই এমন কোন বস্তু যদি আমি নিই 
এবং রেখে দিই তা হলে তা অপর কারো কাছ থেকে চুরি 
করাই হবে ৷ আমাদের প্রাত্যহিক অভাব পূরণের জন্য প্রকৃতি 
পর্যাপ্ত উৎপাদন করে, এটা প্রকৃতির মৌলিক বিধান। এর কোন 
ব্যতিক্রম নেই ৷ এবং যদি প্রত্যেকেই তার যতটুকু প্রয়োজন 
তার বেশী না নেয় তা হলে এ পৃথিবীতে কোন দারিদ্র্য থাকবে 
না, কেউই, অনাহারে মরবে না।আমি সমাজতন্ত্রী নই এবং 
যাদের সম্পত্তি আছে তাদের আমি সম্পত্তিহীন করতে চাই না) 
কিন্তু আমি এ কথা বলছি যে, যাঁরা অন্ধকারের মধ্য থেকে 
আলো দেখতে চান তাদের এ বিধান মেনে চলতেই হবে ৷ 
আমি কারও সম্পত্তি কেড়ে নিতে চাই না, তা চাইলে অহিংসার 
বিধান থেকে বিচ্যুত হতে হবে। কারও আমার চেয়ে বেশী 
সম্পত্তি থাকে তো থাকুক. কিন্ত আমার নিজের জীবন আমি 
যে ভাবে নিয়ন্ত্রিত করতে চাই তাতে করে আমার যাতে 
প্রয়োজন নেই তা আমি রাখতে ইচ্ছুক নই । ভারতে লক্ষ লক্ষ 
TT আছে যাদের দিনান্তে একাহারে সন্তষ্ট থাকতে হয় এবং 
সেই একাহারের উপকরণ হল এক চিলতে নুন আর শুকনো 
রুটি । যতদিন না এই লক্ষ লক্ষ মানুষের ভাত কাপড়ের 
ব্যবস্থা হয় ততদিন আমার বা আপনার যাও বা আছে তাতেও 
কোন অধিকার নেই । আমি বা আপনি যারা সচেতন তাদের 
অভাবগুলিকে সামঞ্জস্ত করে নিতে হবে এবং বঞ্চিতদেরও ভরণ- 


দারিদ্র্য ও ধনদৌলত ২৯ 


পোষণ, অশনবসনের জন্য আমাদের স্বেচ্ছায় অনশন বরণ করে 
নিতে হবে ৷ 
[স্পীচ্স্‌ এয়াও রাইটিংস অব AAA গান্ধা, ৩৮৪-৮৫ পৃঃ 
আমাদের যে মহামূল্য বিধান অনুসরণ করতে হবে তা হল, 
লক্ষ লক্ষ মানুষ যা পায় না তার প্রাপ্তি দৃঢ়তার সঙ্গে প্রত্যাখ্যান 
করতে হবে। এই প্রত্যাখ্যানের শক্তি হঠাৎ আকাশ থেকে 
আমাদের কাছে নেমে আসবে না। তার জন্য সর্বপ্রথম এই 
মনোভাবের অনুশীলন করতে হবে যে, লক্ষ লক্ষ মানুষ যে 
সুযোগ-সুবিধা বা সম্পত্তি থেকে বঞ্চিত তা আমরাও পাব না 
এবং তারই পর এই মনোভাব অনুসারে যত Ge সম্ভব 
আমাদের জীবনধারার পুনবিন্যান করতে হবে | 
[ ইয়ং ইণ্ডিয়া, ২৪-১-২৬ 
ভারতে যে প্রাসাদ দেখা যায় তার প্রতিটিই ভারতের 
ধনদৌলতের অভিব্যক্তি নয়, ধনদৌলত মুষ্টিমেয় কয়েকজনকে 
যে ক্ষমতা দিয়েছে এগুলি তারই উদ্ধত অভিব্যক্তি । ভারতের 
লক্ষ লক্ষ দরিদ্রকে তাদের পরিশ্রমের যথাপ্রাপ্য মজুরি থেকে 
বঞ্চিত করে ধনীর দল এইসব বিলাসসৌধ গড়ে তুলেছে | 
[ইয়ং ইণ্ডিয়া, ২৮-৪-২৭ 
সাধারণতঃ ধনীর! এবং প্রকৃতপক্ষে অধিকাংশ মানুষই 
তাদের অর্থ আহরণের পন্থা সম্বন্ধে বিশেষ সজাগ নয়, এ মত 
জেনে নিতে আমার কোন সংকোচ নেই । অহিংসার পদ্ধতিকে 
প্রয়োগ করতে হলে এ বিশ্বাস রাখতেই হবে যে সহৃদয় ও কুশলী 

আচরণের দ্বারা প্রত্যেকটি মানুষই, তা সে যতই হীন হোক না 
কেন, সংশোধিত হতে পারে। মানুষের শুভবুদ্ধির কাছে আবেদন 
জানাতে হবে এবং তা থেকে সুফল পাবার আশা রাখতে হবে | 
সব মানুষ কেবলমাত্র ব্যক্তিগত স্বার্থ সাধনের জন্য তার সকল 
বুদ্ধিবিচার প্রয়োগ না করে আর সকলের জন্যও তা করবে, 
এটাই কি সমাজের কল্যাণের পক্ষে সহায়ক নয় ? আমরা এমন 
কোন etd সাম্য-ব্যবস্থার স্থষ্টি করতে চাই না যে ব্যবস্থায় 
মানুষ তার শক্তি-সামর্থ্য যথাসাধ্য নিয়োগ করার ক্ষমত৷ 
প্রয়োগে অপারগ হয় বা সে ক্ষমতা হারিয়ে ফেলে । তেমন 
সমাজ শেষ পর্যন্ত ধ্বংস হয়ে যাবে। সেই কারণে আমি 
পরামর্শ দিই যে, ধনবানরা কোটি কোটি টাকা উপার্জন করতে 
( কেবল সৎ পথেই অবশ্য ) পারে কিন্ত তা সকলের সেবায় 
উৎসর্গ করার জন্যই করবে ৷ : এই পরামর্শ যুক্তিসঙ্গত । “তেন 
SET YAN” এই মন্ত্ৰটি অসাধারণ জ্ঞানের ভিত্তিতে 
প্রতিচিত। প্রতিবেশীর কি হল না৷ হল সে সম্বন্ধে উদাসীন থেকে 
প্রত্যেকেই স্বার্থসর্বস্ব হয়ে জীবন যাপন করে-_এই যে বর্তমান 
অবস্থা, তার পরিবর্তে সাবিক কল্যাণের এক নূতন ব্যবস্থা 
উদ্ভাবনের পক্ষে এটাই সর্বাপেক্ষা ফলপ্রস্থ পদ্ধতি। 


[ হরিজন, ২২-২-৪২ 


ষষ্ঠ অধ্যায় 
অর্থনৈতিক সাম্য 


সমাজ সম্বন্ধে আমার যা ধারণা Ol হল, আমরা সমান হয়েই 
জন্মলাভ করেছি বলে আমাদের সমান অধিকার আছে বটে, 
তবে সকলেরই সমান যোগ্যতা নেই ৷ প্রাকৃতিক নিয়মেই এটা - 
অসম্ভব ৷ উদাহরণ স্বরূপ সকলেরই এক উচ্চতা, এক রঙ বা 
একই বুদ্ধিমত্তার পরিমাণ ইত্যাদি থাকতে পারে না। কাজেই 
প্রাকৃতিক নিয়মেই একজনার থাকবে বেশী উপার্জন করবার 
ক্ষমতা আর একজনার থাকবে কম। বীশক্তিমানরা বেশী 
পাবেই এবং তারা তাদের বীশক্তিকে সেই উদ্দেশ্যে নিয়োগ 
করবে ৷ তারা যদি তাদের সেই ধীশক্তিকে বিচারবিবেচনা 
সহকারে প্রয়োগ করে তা হলে তারা৷ রাষ্ট্রের কাজ করবে । এ 
ধরনের লোকের! থাকবে অছি হিসাবে, আর কোন ACS নয়। 
আমি একজন ধীমান ব্যক্তিকে বেশী উপার্জন করতে দেব, তার 
ধীশক্তিকে খর্ব করব না ৷. কিন্ত যেমন পিতার সকল সম্তানেরই 
আয় একই পারিবারিক ভাণ্ডারে জমা হয় ঠিক তেমনই তার 
অতিরিক্ত আয়ের মোটা অংশ রাষ্ট্রের কল্যাণের জন্য ব্যয় করতে 
হবে ৷ একমাত্র আছি হিসাবেই তারা উপার্জন করতে পারবে ৷ 
[ইয়ং ইণ্ডিয়।, ২৬-১১-৩১ 

আমি মর্যাদার সমতা সাধন করতে চাই ৷ বহু শতাব্দী 
ধরে শ্রমজীবীদের কোণঠাসা করে নিষ্নস্তরে ঠেলে রাখা হয়েছে। 

তারা শূদ্ৰ বলে গণ্য এবং এই ‘শূদ্ৰ’ শব্দটি নিম্নমৰ্ধাদার সৃচক। 
একজন তাতীর ছেলে, কৃষকের ছেলে বা স্কুলের শিক্ষকের 
ছেলের মধ্যে কোন তারতম্য আমি থাকতে দিতে চাই না । 
[ হরিজন, ১৫-১-৩৮ 
অহিংস স্বাধীনতার মূল চাবিকাটিই হল আখিক সাম্য ৷ 
আথিক সাম্যের জন্য কাজ করার অর্থই হল পুজি ও শ্রমের 
মধ্যে যে চিরন্তন বিরোধ তার অবলোপ করা। তার মানে, 
একদিকে যে কয়েকজন ধনীর হাতে জাতির সম্পদের বিপুল 
অংশ পুঞ্জীভূত আছে তাদের নীচের স্তরে নামিয়ে আনতে হবে, 
অপরদিকে নগ্ন age লক্ষ লক্ষ মানুষকে উপরের স্তরে 
টেনে তুলতে হবে ৷ ধনী ও ক্ষুধার্ত লক্ষ লক্ষ মানুষের মধ্যে 
QUA ব্যবধান যতদিন থাকবে ততদিন অহিংস শাসনপদ্ধতি 
স্পষ্টতই অসম্ভব ব্যাপার | নৃতন দিল্লীর প্রাসাদোপম অট্টালিকা 
আর তারই কাছের গরীব দুর্দশাগ্রস্ত কুটিরের মধ্যে যে পার্থক্য 
স্বাধীন ভারতে তা একদিনও টিকতে পারে না। স্বাধীন ভারতে 
গরীবরা সর্বাপেক্ষা-বড় ধনীদের সমান ক্ষমতা ভোগ করবে। 
ধন ও ধনজ ক্ষমতা স্বেচ্ছায় ত্যাগ করে তা সাধারণের মঙ্গলের 
SIT না করলে অহিংস ও রক্তাক্ত বিগ্রব অবধারিত । 
অছি ব্যবস্থার উপর বিদ্রপ বর্ষণ করা হয়েছে। তথাপি সে 
বিচার আমি আকড়ে আছি। এ কথা ঠিক যে এটা আয়াস- 


সাধ্য । অহিংসাও তাই | কিন্তু সেই খাড়া চড়াই পার হব বলে 
১৯২০ সাল থেকেই আমরা প্রতিজ্ঞাবদ্ধ | 

এই অহিংস পরীক্ষা এখনও প্রস্তুতির পথে। ফলিতভাবে 
দেখাবার মত এখনও আমাদের কাছে কিছু নেই ৷ তবে এ 
কথা নিশ্চিত যে, ধীরগতি হলেও এ পদ্ধতি সমতার পথে 
কার্যকরী হতে AAT করেছে। এবং যেহেতু অহিংস! হৃদয় 
পরিবর্তনের এক ক্ৰমপদ্ধতি, এ পরিবর্তন যদি সাধিত হয় তবে 
তা চিরস্থায়ী হবেই | 

এই অহিংস স্বরাজ হঠাৎ এক সুপ্রভাতে আকাশ থেকে 
পড়বে Al সকলের স্বেচ্ছা প্রণোদিত সমবায়ী প্রচেষ্টার দ্বারা 
ইমারতের ইট গাথার মত একটির পর একটি ইট গেঁথে গড়ে 
তুলতে হবে এর প্রাকার। সেদিকে আমরা বেশ খানিকটা 
অগ্রসর হয়েছি ৷ স্বরাজের ( অর্বোদয় ) গৌরবোজ্জল মহিমা 
দৃষ্টিগোচর হবার পূর্বে কিন্তু আমাদের আরও দীর্ঘ ও কষ্টসাধ্য; 


পথ অতিক্রম করতে হবে | 
[গঠনমূলক কাৰ্যক্ৰম, ১৯৪৮ সংস্করণ 


“জনগণ ও বিত্তবান শ্রেণী বা রাজারাজড়া ও নিঃস্বদের মধ্যে 
যে জাজল্যমান প্রভেদ আছে, বিত্তবানদের বেশী দরকার এই 
কথা বলে কেউ যেন সেই প্রভেদের সাফাই গাইবার চেষ্টা না 
করে। তা করলে সে হবে আমার যুক্তির অন্যথাচরণ এবং 
ফাকা পণ্ডিতীপন| ৷ বর্তমানে ধনী ও দরিদ্রের মধ্যে যে পার্থক্য 
রয়েছে তা এক বেদনাদায়ক দৃশ্য ৷ দরিদ্র গ্রামবাসীরা বিদেশী 
সরকার ও স্বদেশের শহরবানীদের দ্বারা শোষিত হয়। তার! 
খাদ্য উৎপাদন করে নিরন্ন থাকে । তারা দুধ উৎপাদন করে 


৩ 

কিন্তু তাদেরই শিশুরা দুধ পায় না। এটা লজ্জাকর ৷ প্রত্যেকেই 
সুষম খাদ্য পাবে, বাসোপযোগী সুন্দর বাড়ী পাবে, ছেলে- 
মেয়েদের শিক্ষা দেবার ও পর্যাপ্ত চিকিৎসার সুযোগ পাবে__ 
এই ছিল তার (গান্ধীজীর ) আথিক সাম্যের চিত্ৰ । নিতান্ত 
প্রয়োজনের অতিরিক্ত যে জিনিস তা ভোগ করা পাপ এমন 
নিষেধ তিনি উচ্চারণ করতে যান নি, কিন্তু গরীবদের অপরিহার্য 
প্রয়োজন মেটাবার পরই তা করা যেতে পারে এই ছিল Sta 
মত। আগের জিনিস অবশ্যই আগে করতে হবে | 
(পিয়ারীলাল লিখিত “গান্ধীজীর সাম্যবাদ” নামক প্রবন্ধ হইতে) . 
[ হরিজন, ৩১-৩৪৬, 
প্রশ্ন ঃ আথিক সমতার উদ্দেশ্য সাধনের জন্য আপনার যে 
কৰ্মপদ্ধতি তার সঙ্গে সমাজতন্ত্ৰী বা কম্যুনিস্টদের পদ্ধতির 
পাৰ্থক্য কোথায় ? 
উত্তর £ সমাজতন্ত্ৰী ও কম্যুনিস্টরা বলে আথিক সমতা 
সাধনের জন্য বর্তমানে তারা কিছুই করতে পারে না। তার 
অনুকূলে তারা কেবল প্রচার চালিয়ে যাবে এবং সেই উদ্দেশ্য 
সাধনের জন্য বিদ্বেষ স্ুষ্টি ও তার বৃদ্ধিতেই তারা বিশ্বাসী । 
তারা বলে, রাষ্ট্র নিয়ন্ত্রণের ক্ষমতা পাবার পর তার! সমতা চালু 
করবে। আমার পরিকল্পনা হল, জনগণের ইচ্ছাকে কার্যকরী 
করার জন্যই রাষ্ট্র থাকবে । রাষ্ট্র তাদের উপর হুকুমদারী করবে 
না অথবা তার ইচ্ছাকে কার্যকরী করতে বাধ্য করবে all 
অহিংসার পথে আমি আথিক সমতা আনব । তার জন্য 

জনসাধারণের মনে বিদ্বেষের পরিবর্তে গ্রীতির শক্তিকে লালিত 
করে তাদের আমার মতে টানব। যতদিন না সমগ্র সমাজকে 
আমার মতে টানতে পারি ততদিন বসে থাকব না, আমি 
সোজাসুজি নিজেকে দিয়েই কাজ আরম্ভ করব ৷ এ কথা বলাই 
বাহুল্য যে, আমার যদি পঞ্চাশখানি মটর গাড়ী থাকে, এমনকি 
দশ বিঘা জমিও থাকে তা হলে আমার ধারণা অনুযায়ী 
আথিক সমতা আনার আশা আমি করতে পারি না। সে 
উদ্দেশ্যে আমাকে নিম্নতম দরিদ্রের স্তরে নামতে হবে । গত 
পঞ্চাশ বৎসর বা তারও অধিক কাল ধরে আমি তা-ই করবার 
চেষ্টা করে আসছি। সেই কারণে আমি সর্বাগ্রগামী কম্যুনিষ্ট 
বলে নিজেকে দাবী করি, যদিও অবশ্য ধনীরা আমাকে যে গাড়ী 
বা সুযোগ সুবিধাদি দেন তার সদ্ব্যবহার আমি করি। এসব 
স্ববিধাদির আমার উপর কোন প্রভাব নেই এবং জনম্বার্থের 
প্রয়োজনে মুহূর্তের মধ্যে সেগুলি আমি পরিত্যাগ করতে 
পারি। 
[ হরিজন, ৩১-০-৪৬ 
এ বিষয়ে গান্ধীজীর কোন সন্দেহ ছিল না যে, ভারতবর্ষ যদি 
এমন আদর্শ স্বাধীন জীবন যাপন করতে চায় যা বিশ্বের ঈর্যার 
উদ্রেক করবে তা হলে ভাঙ্গী, ডাক্তার, উকিল, শিক্ষক, 
সওদাগর ও আর সকলে প্রত্যেকে রোজের কাজের জন্য একই 
মজুরী পাবে। ভারতের সমাজ হয়তো কখনও এই আদর্শে 
পৌছতে পারবে না, কিন্তু ভারতকে যদি সুখী হতে হয় তা হলে 

প্রতি ভারতবাসীকে সেই আদর্শের অভিমুখেই যাত্রা করতে 
হবে, অন্য পথে নয়। 
[হরিজন, ৯-৩-৪৭ 
আজ দেশে উৎকট আথিক অসমতা রয়েছে । সমাজবাদের 
বনিয়াদ হল আধিক সমতা । বর্তমানের সামঞ্জস্তহীন অসম 
ব্যবস্থায় অতি অল্পসংখ্যক ব্যক্তি ধনদৌলতে ডুবে আছে, অপর 
পক্ষে জনগণ পর্যাপ্ত আহার্যটুকুও পার না, এ অবস্থায় “রামরাজ্য' 
হতেই পারে Al | 


[ হরিজন, ১-৬-৪৭ 


সপ্তম অধ্যায় 
সমবণ্টন 


ভারতে যা প্রয়োজন তা কয়েক জনের হাতে ধনের পুঞ্জী- 
করণ নয়, তা হল ১৯০০ মাইল দীর্ঘ ও ১৫০০ মাইল প্রস্থ এই 
মহাদেশের সাড়ে সাত লক্ষ গ্রামের সর্বত্রই যাতে এই ধন 
সহজলভ্য হয় তদ্ুপযোগী তার বণ্টন | 
[ ইয়ং ইণ্ডিয়া, ২ -৩-২১ 
সমবন্টনের প্রকৃত তাৎপর্য হল, প্রতিটি মানুষ তার স্বাভাবিক 
প্রয়োজন মেটাবার উপযোগী উপকরণ পাবে, তার বেশী নয়। 
যেমন, হজমের দোষ থাকার ফলে যদি কারও খাবার জন্য মাত্র 

সিকি পাউণ্ড আটার দরকার হয় এবং আর এক জনের এক 
পাউণ্ড দরকার হয় তা হলে উভয়েই তার প্রয়োজন মেটাবার 
সুবিধা পাবে। এই উদ্দেশ্য সাধনের জন্য সমগ্র সমাজ- 
ব্যবস্থারই পুনর্গঠন দরকার । অহিংসার উপর প্রতিষ্ঠিত সমাজ 
এ ছাড়া অন্য কোন আদর্শ ই পোষণ করতে পারে না। হয়তো 
আমরা এ উদ্দেশ্য সাধন নাও করতে পারি, কিন্ত একে আমাদের 
মনে জাগরূক রাখতে হবে এবং সিদ্ধির জন্য অবিরাম কাজ করে 
যেতে হবে । আমরা ততখানি সুখ-শান্তি পাব, যতখানি সেই 
উদ্দেশ্যের পথে এগোতে পারব এবং অহিংস সমাজ প্রতিষ্ঠার 
পথেও আমাদের ততখানিই অবদান হবে | 

অপরে করছে কি না করছে তার অপেক্ষা না রেখে একাই 
এ জীবনধারা অবলম্বন করা৷ পুরোপুরি ASI! কোন এক 
ব্যক্তি যদি নির্দিষ্ট এক আচরণবিধি মেনে চলতে পারে তা হলে 
দাড়ায় এই যে, আর সকলেও সে রকম করতে পারে | যথার্থ 
পথ অনুসরণ করবার জন্য যে কারও অপেক্ষা করারই প্রয়োজন 
হয় না এটা জোরের সঙ্গে বলা আমার পক্ষে দরকার । উদ্দেশ্য 
সম্পূর্ণ সার্থক হবে না, এ কথা অনুভব করলে কাজ আরম্ভ 
করতে ইতস্ততঃ লাগে । এ রকম মনোভাব বস্তুতঃ অগ্রগতির 
অন্তরায় | 

এখন বিচার করা যাক অহিংস পথে কি করে সমবন্টন 
সাধন করা যাবে। এই আদর্শকে যে তার জীবনের অঙ্গ 
হিসাবে গ্রহণ করেছে, এ পথে প্রথম পদক্ষেপ হিসাবে তাকে 

নিজের জীবনে প্রয়োজনীয় পরিবর্তন ঘটাতে হবে ৷ ভারতের 
দারিদ্রের কথা মনে রেখে তাকে তার প্রয়োজনকে ছেটে 
সৰ্বনিম্ন করতে হবে। তার উপার্জন অসততা থেকে মুক্ত 
থাকবে ৷ ফাটকার মনোভাব বৰ্জন করতে হবে | বাসস্থানকে 
নৃতন জীবনধারার সঙ্গে সুসামগ্তস্পূর্ণ করতে হবে। জীবনের 
সকল ক্ষেত্রেই আত্মসংযমের অনুশীলন দরকার ৷ নিজ জীবনে 
যতখানি সম্ভব তার সবটুকুই যখন করতে পারা যাবে, কেবল 
তখনই সহচর বা প্রতিবেশীদের মধ্যে ত প্রচার করার অধিকার 
হবে | 

সমবণ্টনের এই-যে মতাদর্শ অবশ্যই এর গোড়ার কথা ' 
হল যে, ধনীরা তার ধনদৌলতের জিম্মাদার থাকবে । 
এই আদর্শ অনুসারে তাদের প্রতিবেশীদের চেয়ে তারা 
একটি টাকাও বেশী রাখতে পারবে না। তা কি করে 
করা যাবে? অহিংসার পথে? অথবা ধনীদের কাছ 
থেকে তাদের ধন কেড়ে নিতে হবে কি? ত| করতে হলে 
স্বভাবতঃই হিংসার আশ্রয় নিতে হবে | এই হিংসাত্মক কাজের 
asl সমাজের কল্যাণ হতে পারে না | কারণ, তাতে অর্থ 
আহরণ করার সামৰ্থ্য যাদের আছে তাদের অবদানকে আমর! 
হারাব এবং তাতে সমাজ দীনতর হয়ে পড়বে ৷ কাজে- 
কাজেই অহিংস পথ সুনিশ্চিত ভাবে মহত্তর | ধনীদের কাছেই 
তাদের ধনদৌলত রাখতে দেওয়া হবে। তা থেকে তাদের 


নিজেদের দরকারে স্থায্যতঃ যা লাগবে তা তারা ব্যবহার করবে 

এবং বাকী অংশকে সমাজের কাজে লাগাবার জন্য জিম্মাদার 
বা অছি থাকবে ৷ এই যুক্তিতে জিন্মাদারের সততা ধরে নেওয়া 
হয়েছে। 

যখন কেউ নিজেকে সমাজের সেবক বলে বিবেচনা করে, 
তার জন্যই উপার্জন ও তার কল্যাণেই খরচ করে, তখনই তার 
আয়ের পথে পবিত্রতা প্রবেশ করে এবং তা হলেই তার 
প্রচেষ্টায় অহিংসা আসে । উপরন্ত এই জীবনধারায় মানুষের 
মনের মোড় ঘুরলে সমাজে শান্তিপূর্ণ বিপ্ৰ আসবে এবং তার 
জন্য কোন তিক্ততার স্থষ্টি হবে না। 

মানবপ্রকৃতিতে এ রকম পরিবর্তনের কোন নজির ইতিহাসে 
আছে কি না, এমন প্রশ্ন উঠতে পারে । একক ব্যক্তির জীবনে 
এরূপ পরিবর্তন অবশ্যই ঘটেছে । হয়তে| সমগ্র সমাজে তা 
ঘটেছে বলে দেখানো না যেতে পারে, কিন্তু তার অর্থ শুধু এই 
হয় যে, আজও পৰ্যন্ত ব্যাপক আকারে অহিংপার কোন পরীক্ষা 
হয় নি। কোন না কোন ভাবে আমাদের মধ্যে এই ভুল 
ধারণার স্থষ্টি হয়েছে যে, অহিংসা মূলতঃ একক ব্যক্তির হাতিয়ার 
এবং সেই কারণে তার প্রয়োগ সেই ক্ষেত্রেই সীমাবদ্ধ ৷ বস্তুতঃ 
ব্যাপারটা তা নয়। অহিংসা নিন্চিতই সমাজের একটি গুণ 1 
মানুষকে এই সত্য সম্বন্ধে অবহিত করাই আমার কাজ। 
বর্তমানের এই আশ্চর্য যুগে নিছক নতুন বলেই কোন কিছুকে 
বা কোন ভাবধারাকে বাজে বলে কেউ উড়িয়ে দেবে না । এটা 
কঠিন তাই এটা অসন্তব, এ কথা বলাও আজকের যুগে সঙ্গত 

নয়। কল্পনাতীত সব ব্যাপার আজকাল নিত্য প্রত্যক্ষগোচর 
হচ্ছে ; অসম্ভব সম্ভব হচ্ছে। হিংসার ক্ষেত্রে নানাবিধ চমকপ্রদ 
সব উদ্ভাবন ইত্যাদি দেখে আজকের যুগে নিয়তই আমরা 
আশ্চর্যান্বিত হচ্ছি। কিন্তু আমি বিশ্বাস করি যে, আরও 
বেশী স্বপ্নাতীত, অসম্ভব ধরনের আবিষ্কার হবে অহিংসার 
ক্ষেত্রে। ধর্মের ইতিহাস এ রকমের উদাহরণে পরিপূর্ণ । 
সমাজ থেকে ধর্মের উচ্ছেদ করার চেষ্টা ব্যর্থ প্রয়াস মাত্র । 
এ রকম কোন চেষ্টা যদি সফল হয়ও তা হলে সমাজ ধ্বংস 
হবে। কুসংস্কার, অকল্যাণকর রীতিনীতি ও অন্যান্য অসম্পূর্ণতা 
যুগে যুগে তার পথ করে নিয়ে থাকে এবং ধর্মকে তখনকার মত 
ব্যাহত করে। তারা আসে এবং চলেও যায়। কিন্তু ধর্ম টিকে 
থাকে, কেন না ব্যাপক অর্থে বিশ্বের অস্তিত্ব ধর্মের উপর 
নির্ভরশীল ৷ বলা যায় যে, ভগবানের বিধানের অনুগত হওয়াই 
ধর্মের চরম Al! ভগবান ও তার বিধান একার্থবোধক | 
Wa ভগবান বলতে বোঝায় এক জীবন্ত ও অপরিবর্তনীয় 
বিধান ৷ কেউ তাকে দেখে নি। কিন্তু অবতার ও ধৰ্মীয় 
ভঞ্জারা তাদের তপস্তার দ্বারা শাশ্বত বিধান সম্বন্ধে মনুয্যজাতিকে 
একটা অস্পষ্ট আভাস দিয়ে গেছেন | 

যথাসাধ্য চেষ্টা সত্বেও যদি ধনীর! প্রকৃত অর্থে গরীবদের 
অভিভাবক না হন এবং গরীবরা যদি অধিকতরভাবে নিষ্পেষিত 
হতে ও ক্ষুধায় মরতে থাকে তা হলে কি করণীয়? এই 
বাচার সমাধান করতে গিয়ে আসি অহিংস অসহযোগ ও আইন- 

অমান্যের পথ খুঁজে পেয়েছি। এই পথ আমার নিকট সঠিক ও 
HAS বলে মনে হয়েছে । সমাজে দরিদ্রদের সহযোগিতা 
ব্যতীত ধনীরা ধন আহরণ করতে পারে না। মানুষ প্রথম 
থেকেই হিংসার সঙ্গে পরিচিত, কেন না এ শক্তি তারা উত্তরা- 
ধিকার সুত্রে তাদের স্বভাবের মধ্যে যে পণ্ড আছে তার থেকে 
পেয়েছে। চতুষ্পদ জন্তর স্তর থেকে সে দ্বিপদ মানুষের স্তরে 
যখন উঠেছে তখনই কেবল তার অন্তঃকরণে অহিংস শক্তির 
বোধ প্রবেশ করেছে | এ জ্ঞান তার মধ্যে নিশ্চিতভাবে ধীরে 
ধীরে বেড়েছে | এ জ্ঞান যদি দরিদ্রের মধ্যে প্রবেশ ও বিস্তার 
লাভ করে তবে তারা শক্তিমান হবে । সেক্ষেত্রে যে বিধ্বংসী 
অসমতা তাদের অনশনের মুখে এনে ফেলেছে, অহিংস পথে 
তা থেকে নিজেদের মুক্ত করার পথ তারা আয়ত্ত করতে 
পারবে | 


[ হরিজন, ২৫০৮-৪০ 


অষ্ঠম অধ্যায় 
অহিংস অৰ্থনীতি 


অর্থনীতি ও নৈতিক বিধানের মধ্যে গুরুতর বা অন্য 
কোন রূপ পার্থক্য আমি করি না এ কথা আমি স্বীকার করি 
যে অর্থনীতি ব্যক্তিবিশেষের বা জাতির নৈতিক উৎকর্ষতায় 
আঘাত করে ত! নীতিবিগহিত এবং সেই কারণে পাপজনক | 
কাজেই এই দিক দিয়ে যে অর্থনীতিতে এক দেশের উপর 
অপর দেশের আক্রমণ স্বীকৃত তা নীতিবিগহিত। নামমাত্র 
পারিশ্রমিকের বিনিময়ে মাথার ঘাম পায়ে ফেলে তৈরী করা 
জিনিস কেনা এবং তা ব্যবহার করা পাপ। 
[ইয়ং ইণ্ডিয়া, ১৩-১০-২১ 
আমার মতে ভারতের তথা বিশ্বের অর্থ নৈতিক কাঠামো 
এমন হওয়া উচিত যার ফলে কেউ খাদ্য ও বস্ত্রের অভাব aI 
ভোগ করে। ভিন্ন ভাবে বলতে গেলে, প্রত্যেকেরই তেমন 
পর্যাপ্ত কাজ পাওয়| দরকার যাতে যে যার দৈনন্দিন অভাব 
মেটাতে পারে । এই আদর্শকে সার্বজনীনভাবে_ কার্যকরী করা 
যাবে একমাত্র তখুনি যখন মানুষের অপরিহার্য প্রাথমিক 
প্রয়োজনীয় দ্রব্যের উৎপাদনের যন্ত্র সাধারণের আয়ত্তে আসবে | 
ঈশ্বরপ্রদত্ত জলবায়ুর মতই এগুলি সহজলভ্য হওয়া উচিত৷ 
এগুলিকে অপরকে শোষণ করার হাতিয়ারে পর্যবসিত করলে 
চলবে না। এগুলির উপর কোন দেশ বা জাতিগোষ্ঠীর 

একচেটিয়া অধিকার থাকা অন্যায়। কেবল আমাদের এই 
হতভাগ্য দেশেই নয়, বিশ্বব্যাপী যে নিঃস্বতা দেখা যায় এই 
সহজ নীতিটির প্রতি অবজ্ঞাই তার হেতু৷ 
[ ইয়ং ইণ্ডিয়া, ১৫-১১-২৮ 
খাঁটি। অর্থনীতির সঙ্গে শ্রেষ্ঠ নৈতিক মানের কোন সংঘাত 
নেই, ঠিক যেমন খাঁটি নৈতিক বিধান একাধারে কল্যাণকর 
অর্থনীতিও বটে । যে অর্থনীতি ধনৈশ্বর্ধ উপাসনার মনোভাব 
af? করে ও দুৰ্বলকে বঞ্চিত করে সবলকে প্রচুর অর্থ আহরণে 
সাহায্য করে তা এক মিথ্যা ও শোচনীয় বিজ্ঞান! তা মৃত্যুকে 
ডেকে আনে; অপর পক্ষে খাটি অর্থনীতি সামাজিক ন্যায়বিচার 
কামনা করে, তা দুর্বলতম সমেত সকলেরই কল্যাণ সমভাবে 
সাধন করে এবং তা সুষ্ঠু জীবনের পক্ষে অপরিহার্য । 
[ হরিজন, ৯-১০-৩৭ 
আমি আমার দেশের অনেককেই বলতে শুনেছি, আমরা 
মাকিনীদের মত এশ্বর্ধ লাভ করব, কিন্তু তাদের পদ্ধতি পরিহার 
করব । আমি এ কথা স্পর্ধার সঙ্গেই বলছি যে, তেমন কোন 
প্রচেষ্টা যদি হয় তা হলে ব্যর্থতা অবধারিত । একই মুহূর্তে 
আমরা বিজ্ঞ সংযমী ও সাংঘাতিকভাবে ক্ৰুদ্ধ হতে পারি না। 
আমি চাইব যে আমাদের নেতারা নৈতিকভাবে বিশ্বে শ্রেষ্ঠ 
হবার শিক্ষা আমাদের দিন । আমাদের এই দেশ একদা 
দেবতাদের আবাসভূমি ছিল বলা হয়! যে দেশ কলকারখানার 
শব্দে আর চিমনির ধোঁয়ায় বীভৎস হয়ে থাকে, যে দেশের পথ 

দিয়ে গাড়ী ভতি লোক নিয়ে দ্রুতগতিতে ইঞ্জিন যাতায়াত করে 
এবং লোকেরা অধিকাংশ ক্ষেত্রেই জানে না তারা কি খায়, যারা 
শূহ্যমনা, বাক্সবন্দী মালের মত গাদাগাদি হয়ে অস্বস্তিকর 
অবস্থায় থাকে বলে যাদের মেজাজের উন্নতি হয় না এবং যারা 
পরস্পরকে দুরাগত অপরিচিত বোধে উৎখাত করতে পারলে 
তা করে, তেমন দেশে দেবতারা বাস করতে পারে বলে ধারণাই 
করা যায় না। আমি এ সবের উল্লেখ করছি এই জন্য যে, 
এগুলি প্রগতির পাথিব প্রতীক বলে ধরা হয়। কিন্তু এগুলি 
বিন্দুমাত্র আমাদের সুখ বৃদ্ধি করে না ৷ 
| স্পীচেস এযাও রাইটিংস অব মহাত্মা গান্ধী, পৃঃ ৩৫৩-৫৪ 
ঠিক ঠিকভাবে বলতে গেলে, কোন কাজ বা কোন শিক্ষাই 
কিছু পরিমাণ হিংসা ব্যতীত, তা সে যত সামান্যই হোক না কেন, 
হতে পারে না। এমনকি জীবন ধারণই কিছু-পরিমাণ হিংসা 
ছাড়া চলতে পারে না। আমাদের যা কর্তব্য তা হল, এই 
হিংসাকে যতদুর সম্ভব কমিয়ে ফেলা ৷ বাস্তবিক পক্ষে জীবনে 
যে হিংসা অপরিহার্য তাকে পরিহার করার চেষ্টাই হল অহিংসা, 
এই নেতিবাচক অহিংসা শব্দের মৰ্মাৰ্থ । সুতরাং অহিংসায় 
বিশ্বাসী যে, তাকে নিজেকে এমন কাজে নিযুক্ত রাখতে হবে যার 
সঙ্গে হিংসার সংজ্রব খুব কম। যেমন, যে লোক পশুহত্যার 
কাজে নিযুক্ত সে অহিংসায় বিশ্বাসী হতে পারে এমন ধারণা 
যুক্তিযুক্ত নয়। একজন মাংসভোজী অহিংস হতে পারে না 
যে তা নয়, তবে যে মাংসভোজী অহিংসায় বিশ্বাসী সে শিকার 

করতে যাবে না বা যুদ্ধে বা যুদ্ধের প্রস্তুতিতে নিযুক্ত হবে 
না। এরাপ বহু কাজ ও পেশা আছে যার সঙ্গে হিংসা জড়িত। 
অহিংসাবাদীকে সেগুলি পরিহার করতে হবে ৷ যে কৃষি ব্যতীত 
জীবন অচল সেই কৃষির সঙ্গেও কিছুটা হিংসা জড়িত। কিন্তু 
এই উপজীবিকার ভিত্তি হিংসা কি না, তা-ই হবে বিচারের 
মানদণ্ড । সব কাজেই কিছু না কিছু হিংসা আছে বলে 
আমাদের ওই হিংসাকে কমিয়ে ফেলতে হবে। অহিংসায় 
আন্তরিক বিশ্বাস ভিন্ন তা সম্ভব নয়। ধরা যাক এমন লোক 
আছে যে কার্যতঃ কোন হিংসার কাজ করে না, সে জীবিকার্জনের 
জন্য পরিশ্রম করে, কিন্তু সে সর্বদাই পরের ধন বা এশ্বর্যের 
প্রতি ঈর্যায় জর্জরিত। সে অহিংস নয়। সুতরাং সেটাই 
অহিংস পেশা যা মূলতঃ হিংসা-মুক্ত এবং ঈর্ষা বা শোষণ যাতে, 
আন্তনিহিত নয় | 

এখন আমার কাছে ইতিহাসের প্রমাণ না থাকলেও 
ভারতে এমন দিন ছিল বলে আমি বিশ্বাস করি যখন গ্রামের 
অর্থব্যবস্থা এরূপ অহিংস পেশার ভিত্তিতে সংগঠিত হত); 
মানুষের অধিকার নয়, মানুষের কর্তব্যই ছিল এই পেশার 
ভিত্তি। যারা এই রকম পেশায় নিযুক্ত থাকত তারা জীবিকার্জন 
করত, কিন্তু তাদের শ্রমে সমষ্টির কল্যাণ হত। যেমন সুত্রধর | 
সে গ্রামের কৃষকের প্রয়োজন মেটাতে নিজের শক্তি নিয়োগ 
করত ৷ গ্রামের লোকের! তাকে নগদ মূল্য দিত না, দিতজিনিস। 
এ পদ্ধতির মধ্যেও অবিচার থেকে থাকতে পারে কিন্তু সবচেয়ে 

কমই থাকত। ষাট বছরেরও আগেকার কাঠিয়াবাড়ের 
জীবনধারা থেকে আহৃত আমার ব্যক্তিগত অভিজ্ঞতা থেকে 
আমি এ কথা বলছি। তখন মানুষের চোখে এখনকার চেয়ে 
'বেশী জ্যোতি ছিল এবং দেহে অধিকতর প্রাণশক্তি ছিল | 
অবচেতন অহিংসা এই জীবনের ভিত্তি ছিল ৷ 

এই সব পেশা ও শিল্পের মূলে ছিল শরীর-শ্রম। বৃহদায়তন 
কোন যন্ত্রপাতি তখন ছিল না। মানুষ তার নিজ শ্রমে যতটুকু 
কৰ্ষণ করতে পারে ততটুকু জমি নিয়েই যদি সে সন্তুষ্ট থাকে তা 
হলে অপরকে সে শোষণ করতে পারে না। হস্তশিল্প শোষণ ও 
দাসত্ব বজিত। বৃহদায়তন যন্ত্রপাতি এক জনের হাতে ধনসম্পদ 
কেন্দ্রীভূত করে এবং তার প্রভুত্বের অধীনে আর সকলে দাসত্ব 
করে। সে তার শ্রমিকদের জন্য আদর্শ অবস্থা স্থষ্টি করতে 
সচেষ্ট হতেও পারে, কিন্তু তথাপি তা শোষণ ছাড়া আর কিছু নয় 
এবং তা হিংসারই এক রূপ। 

এমন এক সময় ছিল যখন সমাজ ন্যায়বিচারের উপর 
প্রতিষ্ঠিত ছিল, শোষণের উপর নয় | এ কথার দ্বারা আমি বলতে 
চাই যে, সত্য ও অহিংসা তখন ব্যক্তিগত ধর্মের মধ্যে নিবদ্ধ ছিল 
না, সমষ্টিগতভাবে তার অনুশীলন হত। আমার কাছে ধৰ্ম 
মূল্যহীন হয়ে পড়ে যদি তা কেবল একক ব্যক্তির মধ্যেই সীমিত 
থাকে বা ব্যক্তির পক্ষেই মাত্র সম্ভব হয় | 


[ হরিজন, ১-৯-৪০ 


নবম অধ্যায় 
‘কৰ্ষণকারীকে জমি বিতরণ 


ভারতের সমাজকে যদি শান্তিপূর্ণ পথে প্রকৃতই উন্নত হতে 
হয় তা হলে ধনিক শ্রেণীকে অবশ্যই স্বীকার করতে হবে যে, 
তাদেরই মত রায়তদেরও একই আত্মা আছে এবং ধনের কারণে 
তারা গরীবদের উপর কোনরূপ শ্রেষ্ঠত্ব লাভ করে নি। 
জাপানী অভিজাতদের মত অধীনস্থ রায়তদের মঙ্গলের জন্য 
নিজ ধনদৌলতের অছি বলে নিজেদের বিবেচনা করতে হবে | 
সেক্ষেত্রে তারা তাদের শ্রমের বিনিময়ে দস্তরি (কমিশন ) 
হিসাবে একটা ন্যায্য পরিমাণের বেশী অর্থ নেবে না। একদিকে 
ধনিক শ্রেণীর সম্পূর্ণ অপ্রয়োজনীয় বিলাসবৈভব ও অমিত- 
ব্যরিতা এবং অন্যদিকে তারা যে রায়তদের মধ্যে বাস করে 
তাদের ঘোরতর দারিদ্র্য ও অপরিচ্ছন্ন পরিবেশ--এই দুইয়ের 
মধ্যে বর্তমানে পার্থক্যের কোন মাত্রা নেই। সেই কারণ 
একজন আদর্শ জমিদারের উচিত রায়তরা যে দুঃখের বোঝ৷ 
বহন করছে অবিলম্বে তার অধিকাংশ লাঘব করা। তার 
উচিত রায়তদের সঙ্গে ঘনিষ্ঠ সংস্পর্শে এসে তাদের অভাবাদি 
জানা, যে হতাশা তাদের জীবনীশক্তি নাশ করছে তার পরিবর্তে 
তাদের অন্তরে আশার সঞ্চার করা ৷ স্বাস্থ্য ও পরিচ্ছন্নতার 
নিয়ম সম্বন্ধে রায়তদের অজ্ঞতায় তিনি খুসী থাকবেন না। 
রায়তরা যাতে জীবনের প্রয়োজনীয় জিনিস পায় তার জন্য 

তাকে স্বয়ং দারিদ্র্যের পর্যায়ে নেমে আসতে হবে। তিনি তার 
অধীনস্থ রায়তদের আথিক অবস্থার পর্যালোচনা করবেন এবং 
বিদ্যালয় প্রতিষ্ঠা করে সেখানে তাদের ছেলেমেয়েদের লেখাপড়া 
শেখাবেন। গ্রামের কুয়া ও পুফরিণী তিনি শোধন করবেন। 
প্রয়োজনীয় কাজ নিজ হাতে করে রায়তদের তিনি রাস্তা বাট 
দেওয়া ও পায়খানা সাফ করা শিক্ষা দেবেন ৷ নিজের বাগান 
রায়তদের অবাধ ব্যবহারের জন্য খুলে দেবেন স্বীয় আমোদ- 
প্রমোদের জন্য যে সব অপ্রয়োজনীয় ইমারত রয়েছে তার 
অধিকাংশই তিনি হাসপাতাল, স্কুল বা ওই জাতীয় কাজে 
লাগাবেন ৷ তাদের যা-কিছু আছে তাতে তাদের ভগবৎপ্রদত্ত 
অধিকার বি্ধমান__কালের লিখন পাঠ করে ধনিকরা যদি 
কেবল এই ধারণার পরিবর্তন করে তা হলে আজ গ্রাম বলে 
পরিচিত যে সাত লক্ষ জঞ্জালের স্তূপ আছে তা অবিশ্বাস্য 
স্বল্পকালের মধ্যেই শান্তি, স্বাস্থ্য ও আরামের আবাসস্থলে 
পরিণত হবে ৷ আমি এ বিষয়ে নিশ্চিত যে, পুজিপতির| যদি 
জাপানের সামুরাইদের অনুসরণ করে তা হলে তারা সব 
কিছু লাভ করবে, কিছুই হারাতে হবে না। হয় নিজেদের 
বাহুল্য স্বেচ্ছায় সমর্পণ করে তার ফলস্বরূপ সকলের 
প্রকৃত সুখবিধান করতে হবে, নতুবা ধনীর! যথাসময়ে 
জাগরিত না হলে অজ্ঞ ও দুভিক্ষপ্রগীডিত লক্ষ লক্ষ জনগণের 
অভ্যুত্থান দেশকে এমন বিশৃঙ্খলার অতলে ডুবিয়ে দেবে যাকে 
শক্তিশালী সরকারের সশস্ত্ৰ বাহিনীও প্রতিহত করতে পারবে 

না। এই দুইয়ের একটিকে বেছে নেওয়া ছাড়া গত্যন্তর নেই। 
আমার আশা আছে যে, ভারতবর্ষ সাফল্যের সঙ্গেই এই 
দুর্যোগ প্রতিহত করতে পারবে ৷ 
[ ইয়ং ইণ্ডিয়া, ৫-১২-২৯ 
আহংস পদ্ধতিতে জমিদার ও অন্যান্য পু'জিপতিদের মনের 
পরিবর্তন করতে পারব বলে আমি আশ! রাখি। দেই জন্য 
শ্রেণী-সংঘর্ষ আমার কাছে অপরিহার্য নয়। সর্বাপেক্ষা কম 
সংঘর্ষের পথ ধরে চলা অহিংসার এক অপরিহার্য অঙ্গ । যে 
মুহূর্তে কৃষকরা তাদের শক্তি হৃদয়ঙ্গম করবে তখনই জমিদারী 
অনাচার শক্তিহীন হয়ে পড়বে । ভদ্র ও ন্যায্যভাবে তাদের 
নিজেদের ও ছেলেমেয়েদের খাওয়া পরা ও শিক্ষার উপযোগী 
পর্যাপ্ত মজুরী না দেওয়া পর্যন্ত তারা জমিতে কাজ করবে না, 
মোজা এই কথাটা যেদিন কৃষকরা বলতে পারবে তখন বেচারা 
জমিদাররা কি আর করতে পারবে? প্রকৃতপক্ষে শ্রমজীবীরাই 
তাদের দ্বারা উৎপন্ন দ্রব্যের মালিক। শ্রমজীবীরা যদি বুদ্ধি- 
মানের মত সঙ্ঘবদ্ধ হয় ত! হলে তারা এক দুর্বার শক্তি হয়ে 
উঠবে। সেইজন্যই শ্রেণী-সংঘর্ষের প্রয়োজনীয়তা আমি দেখি 
না। যদি তা অপরিহার্য মনে করতুম তা হলে তা প্রচার করতে 
বা সে সম্বন্ধে শিক্ষা দিতে আমি দ্বিধা করতুম না। 
[ হরিজন, ৫-১২-৩৬ 
কিষাণ বা চাষা, সে ভূমিহীন ক্ষেতমজুরই হোক বা 


ভূমিবানই হোক, সর্বাগ্রগণ্য । সে-ই মাটির সারবস্ত, যে মাটি 
৪ 


to আমার সমাজবাদ 


যথাৰ্থভাবে তারই স্বত্বাধিকারে আছে বা থাকা উচিত, জমিদার 
বা প্রবাসী মালিকদের স্বত্বাধিকারে নয় । কিন্তু অহিংসার পথে 
মজুররা প্রবাসী মালিকদের বলপূৰ্বক উচ্ছেদ করবে না। তাকে 
এমন ভাবে চলতে হবে যার ফলে তাকে শোষণ করা 
জমিদারের পক্ষে অসম্ভব হয়ে উঠবে ৷ চাষীদের মধ্যে ঘনিষ্ঠ 
সহযোগিতা অপরিহার্যরূপে প্রয়োজন ৷ এই উদ্দেশ্য সাধনের 
জন্য যেখানে সংগঠন কমিটী নেই সেখানে তা গঠন করতে হবে 
এবং যেখানে তা আছে সেখানে তা প্রয়োজনমত পুনর্গঠিত করতে 
হবে। অধিকাংশ ক্ষেত্রেই কিষাণরা নিরক্ষর ৷ স্কুলে যাওয়ার 
বয়সী ও প্রাপ্তবয়স্ক উভয়কেই স্ত্রী-পুরুষ নিবিশেষে শিক্ষিত করে 
তুলতে হবে। ভূমিহীন মজুরদের ক্ষেত্রে মজুরী এমন স্তরে 
তুলতে হবে যাতে তারা ভালভাবে জীবন যাপন করতে পারে__ 
যাতে তারা সুষম খাদ্য পায়, বাসগৃহ ও বস্ত্র পায়, স্বাস্থ্যরক্ষার 
প্রয়োজন মেটাতে পারে | 

[দি বন্ধে ক্রনিক্ল্‌, ২৮-১০-৪৪ 


দশম অধ্যায় 
অছি-তনত্ব 

উত্তরাধিকার সূত্রেই হোক অথবা ব্যবস| বা শিল্পের দ্বারাই 
হোক আমার যদি প্রচুর ধনাগম হয় তা হলে আমাকে জানতে 
হবে যে, সেই সব ধনের মালিক আমি নই, আমি সন্মানজনক 
জীবন যাপনেরই শুধু অধিকারী এবং লক্ষ লক্ষ সাধারণ মানুষ 
জীবন যাপনের যে অধিকার ভোগ করে আমার অধিকার তার 
চেয়ে বেশী নয়। সেই ধনের অবশিষ্টাংশ সমষ্টির সম্পত্তি এবং 
FUT কল্যাণেই তা ব্যয় করতে হবে। জমিদার ও রাজা- 
রাজড়াদের অধিকারভুক্ত সম্পত্তি সম্বন্ধে দেশের কাছে যখন 
সমাজতন্ত্রী তত্ব উপস্থাপিত করা হয়, তখনই আমি এই তত্ত্বের 
অবতারণা করি। তারা এই সুবিধাভোগী শ্রেণীকে উচ্ছেদ 
করতে চায় । আমি চাই যে তারা ( সুবিধাভোগীর! ) তাদের 
লোভ ও মালিকানা বোধকে অতিক্রম করে নেমে SAH তাদের 
সুৰে যারা শ্রমের দ্বারা জীবিকার্জন করে । শ্রমিকদের হৃদয়ঙ্গম 
করতে হবে যে, তাদের যে শ্রম করবার নিজস্ব অধিকার আছে, 
ধনীদের তাদের ধনের উপর অধিকার তার চেয়েও কম | 

এই তত্ব অনুসারে কতজন প্রকৃত অছি হতে পারে সে 
প্রশ্ন অবান্তর । এ তত্ব যদি সত্য হয় তা হলে অনেকে 
এ কথা মেনে চলছে, না, একজন মাত্র, সেটা বড় কথা নয়। 
এ হল প্রত্যয়ের কথা ৷ যদি অহিংসার নীতিকে স্বীকার 


৫২ আমার সমাজবাদ 


করা হয় তা হলে সেই অনুসারে চলতে চেষ্টা করতে হবে» 
তাতে সফলতাই আনুক বা বিফলতাই আনক ৷ এ তত্বের মধ্যে 
এমন কিছু নেই al বুদ্ধির দ্বারা অনুধাবন,কর| যায় না, যদিও 
কার্ষে প্রতিফলিত করা কঠিন | 
[ হরিজন, ৩-৬-৩৯ 
কেউ বলতে পারে যে, এই অছিবাদ একটি অলীক কল্পনা 
মাত্ৰ ৷ কিন্তু লোকে যদি অবিরত এই তত্ত্বের ধ্যানধারণ| করে 
এবং সেই অনুসারে চলতে চেষ্টা করে তা হলে জগতে মানুষের 
জীবন এখনকার চেয়ে অনেক বেশী প্রেমের দ্বারা নিয়ন্ত্রিত 
হবে ৷ পরিপূর্ণ অছিবাদ ইউক্লিডের স্তরের বিন্দুর মতই একটি 
বিমূর্ত ব্যাপার এবং তুল্যরূপে অপ্রাপণীয় ৷ কিন্তু এর জন্য যদি 
আমরা সচেষ্ট হই wl হলে পৃথিবীতে সাম্যাবস্থা উপলব্ধির পথে 
অপর যে কোন পদ্ধতি অপেক্ষা বেশী অগ্রসর হতে পারব 1. 
এটা আমার দৃঢ় বিশ্বাস যে, রাষ্ট্র যদি হিংসার দ্বারা পু'জিবাদকে 
দমন করে তা হলে সে হিংসারই পাপচক্রে জড়িয়ে পড়বে এবং 
কখনই অহিংসাকে বিকশিত করতে পারবে না। রাষ্ট্র হল 
সংগঠিত ও কেন্দ্রীভূত হিংসার প্রতীক । ব্যক্তির হৃদয় আছে 
কিন্ত ag হৃদয়শুন্য এক যন্ত্ৰ যে হিংসার উপর এর অস্তিত্বই 
নির্ভরশীল সেই হিংসা থেকে একে কখনই বিচ্ছিন্ন করা যেতে 
পারে না। সেইজন্য আমি হ্যানবাদের তত্ত্বকে পছন্দ করি । 
রাষ্ট্রের সঙ্গে যারই দ্বিমত হবে তারই বিরুদ্ধে অত্যধিক হিংসা 
প্রয়োগ করা হবে, এ ভয় সব সময়ই আছে। আমি খুবই সুখী 


অছি-তত্তব ৫৩ 
হব যদি সংশ্লিষ্ট ব্যক্তিরা অছির উপযোগী আচরণ করে ৷ কিন্ত 
তা যদি তারা না করে তা হলে স্বল্পতম হিংসা প্রয়োগের দ্বারা 
রাষ্ট্রের সাহায্যে তাদের অধিকারচ্যুত করতে হবে। (সেই 
জন্যই আমি গোলটেবিল-বৈঠকে বলেছিলাম যে, প্রতি কায়েমী 
স্বার্থকেই তন্ন তন্ন করে বিচার করতে হবে এবং প্রয়োজনমত 
বাজেয়াপ্ত করতে হবে--অবস্থাভেদে ক্ষতিপূরণসহ বা বিনা 
ক্ষতিপূরণে ৷ আমি নিজে চাই না যে, রাষ্ট্রের হাতে ক্ষমতা 
কেন্দ্রীভূত হোক ৷ আমি চাই ন্যাসবাদী মনোভাবের প্রসার ৷ 
কারণ আমার মতে, ব্যক্তিগত মালিকানার মধ্যে নিহিত হিংসা 
রাষ্ট্রের হিংসার চেয়ে অনেক কম ক্ষতিকারক ৷ যাই হোক, 
এ যদি অপরিহার্যই হয় তা হলে স্বল্পনতম রাষ্ট্রীায়করণই আমি 
সমর্থন করব | [ দি মডার্ন রিভিউ, save, 

অহিংস পথে সমাজকে সংগঠিত বা পরিচালিত করা যায় নাঃ 
এ কথা বলা আজকাল একটা ফ্যাসান হয়ে দাড়িয়েছে । আমি 
এ কথা স্বীকার করি না। কোন পরিবারে বাবা যদি তার 
‘অপরাধী সন্তানকে চড় মারেন তা হলে সেই সন্তান প্রতিশোধ 
Gata কথা ভাবে না। সে তার বাবাকে মান্য করেই চলে, 
চড়ের ভয়ে নয়, চড়ের পিছনে ক্ষুব্ধ CHA আছে বলে। সমাজ 
কিভাবে নিয়ন্ত্রিত হচ্ছে বা হওয়া উচিত, আমার মতে এটাই 
তার সারমর্ম | পরিবারের ক্ষেত্রে যা সত্য, সমাজের ক্ষেত্রেও 
তা-ই সত্য । সমাজ বৃহত্তর পরিবার ছাড়া আর কিছু aa! 


[ হরিজন, ৩-১২-৩৩ 


৫৪ আমার সমাজবাদ 


আমি এই মত পোষণ করি যে, অহিংসা কেবলমাত্র একটা 
ব্যক্তিগত গুণ নয়। অপরাপর গুণের মত এটাও একটা 
অনুশীলনযোগ্য সামাজিক গুণ ৷ এটা নিশ্চিত যে, পারস্পরিক 
আচার ব্যবহারে সমাজ বহুলাংশে অহিংসার অভিব্যক্তির দ্বারা 
নিয়ন্ত্রিত হয়। আমি চাই প্রশত্ততর জাতীয় ও আন্তর্জাতিক 
ক্ষেত্রে এর পরিব্যাপ্তি ঘটুক ৷ 


[ হরিজন, ৭-১-৩৯ 
আমার অছি তত্ব একটা অস্থায়ী ব্যবস্থা নয়, একটা লোক- 
দেখানো! ব্যাপার নিশ্চয়ই নয়। আমার দৃঢ় বিশ্বাস, আর সকল 
তত্ব অপেক্ষা এটি বেশীদিন টিকে থাকবে । দর্শন ও ধর্মের 
অনুমোদন আছে এর পিছনে ৷ ধনবানরা এই তত্ব অনুসারে 
চলে না বলে এর অসারত! প্রমাণিত হয় না; এতে ধনবানদের 
ছুর্বলতাই এমাণিত হয়। অছিবাদ ভিন্ন আর কোন তত্ত্বই 
অহিংসার সহিত সঙ্গতিপূর্ণ নয়। অন্যায়কারী যদি তার অন্যায় 
বন্ধ না করে তা হলে সে তার নিজের ধ্বংসকেই ডেকে আনবে | 
কারণ হয় অহিংসা ও অসহযোগ দ্বারা তাকে তার ভুল ধরিয়ে 
দেওয়া হবে নতুবা সে সকলের থেকে বিচ্ছিন্ন হয়ে একা হয়ে 
পড়বে । 


[ হরিজন, ১৬-১২-৩৯ 


একাদশ অধ্যায় 
সত্যাগ্ৰহ 


আইন-সভ| যদি কিষাণদের স্বার্থরক্ষায় অক্ষম হয় তা হলে 
অবশ্যই অসহযোগ ও আইন অমান্যের দ্বারা তার প্রতিকারের 
চরম অধিকার কিষাণদের সকল সময়ই আছে। কিন্তু শেষ 
পর্যন্ত কাগুজে আইনও নয় বা নির্ভীক কথাও নয় বা আগ্রিগর্ভ 
ভাষণও নয়; অহিংস সংগঠন, শৃঙ্খলা ও ত্যাগশক্তিই 
অন্যায় ও অত্যাচারের বিরুদ্ধে জনসাধারণের প্রকৃত হাতিয়ার | 
[ বম্বে ক্রনিকৃল্‌, ৯২-১-৪৫ 
প্রশ্ন এ দরিদ্রের প্রতি ধনীদের যে কর্তব্য তা তাদের 
হৃদয়ঙ্গম করাধার ক্ষেত্রে সত্যাগ্রহের ভূমিকা কি? 
উত্তর ? বিদেশী শক্তির বিরুদ্ধে তার যা ভূমিকা, এখানেও 
তা-ই। সত্যাগ্ৰহ এমনই এক বিধান যা সর্বক্ষেত্রেই প্রযোজ্য | 
পরিবার থেকে আরম্ভ করে এর প্রয়োগ আর সকল ক্ষেত্রেই 
পরিব্যাপ্ত করা যেতে পারে । ধরুন, একজন জমিদার তার 
প্রজাদের বঞ্চিত করে এবং তাদের শঅমাঞ্জিত ফল নিজ স্বার্থে 
আত্মসাৎ করে তাদের শোষণ করে । তখন তারা যদি তার 
কাছে আপনজন হিসাবে অভিযোগ করে তা হলে সে তাতে 
কান দেয় না এবং তার স্ত্রীর জন্য এত দরকার, সন্তানদের জন্য 
এত দরকার, ইত্যাদি ওজর দেখায় । প্রজাদের অথবা আর 
যারা তাদের ন্যায্য অভিযোগকে নিজের বলে মেনে নেয় তাদের 


ty আমার সমাজবাদ 


যদি প্রভাব থাকে তবে তার! তার (জমিদারের ) স্ত্রীর কাছে 
আবেদন করবে যাতে তিনি তার স্বামীকে বোঝান । তিনি 
হয়তো তার স্বামীকে বলবেন যে, তিনি নিজের জন্য ওই 
শোষিত অর্থ চান না। তেমনই ছেলেরাও বলবে যে তারা 
তাদের দরকার মেটাবার জন্য উপাৰ্জন করবে | 

ধরুন, তিনি (জমিদার ) কারও কথায় কান দিলেন নাবা 
তার স্ত্রী ও সন্তানরা প্রজাদের বিরুদ্ধে তার সঙ্গে যোগ দিল, 
তথাপি তারা (প্রজারা) নতিম্বীকার করবে না। জমিদার 
বললে তারা জমি ছেড়ে দিয়ে আসবে কিন্তু এটা তাদের 
পরিষ্কার করে বুঝিয়ে দিয়ে আসতে হবে যে, যারা চাষ করে 
জমি তাদেরই ৷ মালিক তার সব জমি নিজে চাষ করতে পারবে 
না এবং তাদের ন্যায্য দাবি মেনে নিতে বাধ্য হবে । অবশ্য হতে 
পারে যে, এক প্রজার বদলে আর এক প্রজাকে বসাবে ৷ তা হলে 
হিংসাবঞ্জিত আন্দোলন চালিয়ে যেতে হবে, যতক্ষণ বদলি-প্রজা 
তার ভুল বুঝে উচ্ছিন্ন প্রজার স্বার্থকে নিজের স্বার্থের সঙ্গে এক 
করে না দেখে। এদিক দিয়ে সত্যাগ্রহ জনমতকে শিক্ষিত 
করার এমনই এক প্রক্রিয়া যা সমাজের সকলের মধ্যে ছড়িয়ে 
পড়ে শেষ পর্যন্ত অপ্রতিরোধ শক্তি হয়ে দাড়াবে | faery 
এই প্রক্রিয়ায় বাধা দেয় এবং সমগ্র সমাজকাঠামোর প্রকৃত 
বিপ্লবকে বিলম্বিত করে | 

সত্যাগ্রহের সফলতার জন্য যে জিনিস দরকার তা হল? 
(১) প্রতিপক্ষের বিরুদ্ধে সত্যাগ্রহীর কোন দ্বেষ থাকবে না, 


শিল্পায়নের অভিশাপ ৫৭ 


(১) বিষয়বস্তু সত্য ও সারবান হবে, এবং (৩) নিজের ন্যায্য 
দাবির জন্য সত্যাএহী শেষ পর্যন্ত দুঃখ বরণ করতেও প্রস্তুত 
থাকবে। 2 


AION 
LJ. SLABS ১৩৯৯২ 


দ্বাদশ অধ্যায় ২ 
শিল্পায়নের অভিশাপ 


শিল্পায়ন মানবজাতির পক্ষে একটা অভিশাপ হয়ে উঠেছে 
বলে আমার আশঙ্কা হয়। এক জাতি কক অপর জাতিকে 
শোষণ অনন্তকাল ধরে চলতে পারে না। বিদেশের অবাধ 
বাজার, প্রতিদ্বন্বীর অভাব ও শোষণ করার ক্ষমতার উপর 
শিল্পায়ন নির্ভরশীল 1--.ভারতবর্ষ যখন অপর জাতিকে শোষণ 
করতে আরম্ভ করবে শিল্পায়ন হলে অবশ্যই তা করবে 
তখন সে অপর জাতির পক্ষে অভিশাপ হয়ে দাড়াবে, জগতের 
কাছে আতম্ককর হয়ে উঠবে । অপর জাতিকে শোষণ করার 
জন্য ভারতকে শিল্পায়িত করার কথা চিন্তাই বা করব কেন? 
আমরা আমাদের ত্রিশ কোটি বেকারের কর্ম সংস্থান করতে 
সক্ষম কিন্তু ইংলণ্ড তার ত্রিশ লক্ষ লোকের জন্য কোন কাজ 
না পেয়ে এমন এক সমস্যার সম্মুখীন হয়েছে যা তার শ্রেষ্ঠ 
মনীষাকেও ব্যর্থ করে দিচ্ছে, এমন এক মর্মান্তিক অবস্থা 


৫৮ আমার সমাজবাদ 


কি অনুমান করতে পারা যায় না? শিল্পায়নের ভবিষ্যৎ 
অন্ধকার । আমেরিকায়, ফ্ৰান্সে, জাপানে, জার্মানীতে ইংলণ্ডের 
প্ৰতিদ্বন্দী আছে। ভারতের মুষ্টিমেয়সংখ্যক কারখানাও তার 
প্রতিযোগী ৷ ভারতে যেমন জাগরণ দেখা দিয়েছে, ভারতের চেয়ে 
বহুগুণে বেশী প্রাকৃতিক খনিজ ও মানবীয় সম্পদের অধিকারী 
আফ্রিকাতেও তেমনই জাগরণ আসবে ৷ পরাক্রান্ত ইংরেজদের 
আফ্রিকার পরাক্রান্ত জাতিগুলির কাছে অতি ক্ষুদ্র দেখায় । 
বলা হবে তারা শিষ্ট আদিম জাতি ব্যতীত আর কিছু নয়। 
তারা শিষ্ট নিশ্চয়ই, কিন্তু তারা বর্বর নয়। পাশ্চাত্য 
জাতিগুলি কিছুদিনের মধ্যেই আফ্রিকাকে আর তাদের পণ্য 
সরবরাহ করার ক্ষেত্র হিসাবে পাবে না। শিল্পায়নের ভবিষ্যৎ 
যদি পাশ্চাত্যের কাছেই এমন অন্ধকারাচ্ছন্ন হয় তা হলে 
ভারতের পক্ষে কি তা আরও অন্ধকারময় হবে না? 
[ ইয়ং ইণ্ডিয়া, ১২-১১-৩১ 
যে-কোন দেশের পক্ষে যে-কোন অবস্থাতেই শিল্পায়ন 
দরকার, এ আমি বিশ্বাস করি না। ভারতের পক্ষে তো আরও 
কম দরকার। সরল কিন্তু মহান্‌ জীবনাদর্শ নিয়ে নিজের লক্ষ 
লক্ষ কুটিরকে উন্নত করে বিশ্বে শান্তিতে বাস করার দ্বারাই 
বেদনাত পৃথিবীর প্রতি স্বাধীন ভারতবর্ষ তার কর্তব্য সম্পাদন 
করতে পারে, এই আমি বিশ্বাস করি। ধনৈশ্বর্ষের পূজা 
আমাদের গতিতে প্রবল ভ্রুততা এনে দিয়েছে । তাতে আমাদের 
ভৌতিক জীবনে যে জটিলতার স্থষ্টি করেছে তার সঙ্গে মহৎ 


শিল্পায়নের অভিশাপ ৫৯. 


চিন্তার সঙ্গতি নেই ৷ জীবনের সকল মাধুৰ্য তখনই সম্ভব 
যখন আমরা মহত্ভাবে জীবন যাপনের বিদ্যা আয়ত্ত করতে 
পারব | 

পূৰ্ণাঙ্গ অন্ত্রসঙ্জিত পৃথিবীতে বিলাস ও আড়ম্বরপূর্ণ পরিবেশে 
বিচ্ছিন্নভাবে কোন জাতির পক্ষে, সে জাতি ভৌগোলিক সীমা ও 
জনসংখ্যার দিন থেকে যত বড়ই হোক না কেন, এই রকম 
জীবন যাপন সম্ভব কিনা, সন্দিগ্ধ মানুষের মনে এ প্রশ্ন জাগবে ৷ 
এর উত্তর সহজ ও সরল। যদি সরল জীবন মূল্যবান হয় তা 
হলে তার জন্য যে প্রচেষ্টা তা-ও মুল্যবান হবে, এক জন বা 
একাধিক লোক যারাই সে চেষ্টা করুক-না কেন। 

একই সঙ্গে আমি বিশ্বাস করি যে, কতকগুলি মূল শিল্পের 
প্রয়োজন আছে। আমি কিতাবী অথবা সহিংস সমাজবাদে 
বিশ্বাসী নই। সামগ্ৰিক পরিবর্তনের জন্য অপেক্ষা না করে 
আমার আদর্শ অনুসারে কাজ করায় আমি বিশ্বাসী | কাজেই 
মূল শিল্পের সংখা নিবারণ করতে শা বসে যেখানেই বহু 
লোককে একসঙ্গে কাজ করতে হবে তারই রাষ্ট্রায়ত্তকরণ আমি 
চাই | দক্ষ শ্রমই হোক বা অদক্ষ SAS হোক তাদের অমোৎপন্ 
দ্রব্যের মালিকানা রাষ্ট্রের মাধ্যমে তাদের উপরই বর্তাবে। 
আমার ধারণায় সে রাষ্ট্র যেহেতু অহিংসাভিত্তিক হবে সেই 
হেতু জোর করে আমি ধনীদের অধিকারচ্যুত করব না, 
রাষ্ট্রীয় মালিকানায় পরিবতিত হওয়ার ধারার সঙ্গে সহযোগিতা 
করবার জন্য তাদের আহ্বান জানাব । ক্রোড়পতিই হোক বা, 


৬০ আমার সমাজবাদ 
নিঃখ্বই হোক, সমাজে কেউই অস্পৃশ্য নয়। উভয়ে একই 
রোগের ক্ষতম্বরূপ। ক্রটি-বিচ্যুতি সত্বেও সকলেই মানুষ বই 
তো নয়। 

[ হরিজন, ১-৯-৪৬ 


ত্রয়োদশ অধ্যায় 
সমাজতন্ত্রে সত্য ও অহিৎস। 


সত্য ও অহিংসাকে সমাজতন্ত্রের ভিতর মূৰ্ত করে তুলতে 
হবে ৷ তা যাতে করতে পারা যায় তার জন্য অহিংসার 
পুজারীদের ভগবানের উপর জীবন্ত বিশ্বাস রাখতে হবে | 
সত্য ও অহিংসার আনুগত্য প্রাণহীন যন্ত্রবৎ হলে সংকটকালে 
তা ভেঙে পড়তে পারে । তাই আমি বলেছি, সত্যই ভগবান | 
এই ভগবান এক জীবন্ত শক্তি। আমাদের জীবন সেই শক্তি 
‘থেকেই SES! সে শক্তি আমাদের অন্তরে বাস করে, দেহে 
নয়। সেই মহান্‌ শক্তির অস্তিত্বকে অস্বীকার করে সে নিজের 
অপরিসীম ক্ষমতার সার্থকতাকেই অস্বীকার করে শক্তিহীন 
হয়ে পড়ে । হালবিহীন জাহাজের মতই সে টাল খেতে খেতে 
ধ্বংস হয়ে যায়; এগিয়ে যেতে পারে না। সমাজের কথা 


‘তো ছার, এরকম সমাজবাদ তাদের কোথাও নিয়ে যেতে 
পারে না। 


সমাজতন্ত্রে সত্য ও অহিংস! ৬১ 


তাই যদি হয় তা হলে কি বুঝতে হবে যে, কোন সমাজ- 
তন্ত্রীরই ভগবানে বিশ্বাস নেই ? যদি কিছু বিশ্বাসী থাকে তবে 
তাদের চোখে পড়বার মত কোন অগ্রগতি হয় নি কেন ? আবার, 
ইতঃপূৰ্বে তো অনেক ভগবততুল্য মানুষ জন্মগ্রহণ করেছিলেন | 
তারা কেন সমাজতন্ত্ৰী রাষ্ট্র স্থাপনায় সফলকাম হন নি? 

এই দুই সন্দেহকেই সম্পূর্ণরূপে স্তব্ধ করে দেওয়া কঠিন ৷ 
সে যাই হোক, এ কথা সম্ভবতঃ বলা যেতে পারে যে, সমাজবাদ 
ও ভগবৎবিশ্বাসের মধ্যে যে কোন সম্পর্ক আছে, এ কথাট। 
একজন সমাজতন্ত্রীর মনে হয়তো কখনও জাগে নি। নিবিক্লে 
এ কথাও সমভাবেই বলা যেতে পারে যে, ভগবততুল্য মানুষরা 
সাধারণতঃ সমাজবাদকে কখনও জনসাধারণের কাছে তুলে 
ধরেন নি । 

ভগবত্তুল্য নর-নারীর অস্তিত্ব সত্বেও জগতে কুসংস্কার পুষ্ট 
হয়েছে । এই সেদিন পৰ্যন্ত হিন্দুধর্মেই অস্পৃশ্যতার প্রভাব 
সন্দেহাতীত ছিল | 

প্রকৃত ব্যাপার হল এই যে, এই মহান্‌ ভগবৎশক্তিকে ও 
তার অন্তর্নিহিত সম্ভাবনাকে জানবার জন্য নিরন্তর কঠোর 
বিচার-বিশ্লেষণ দরকার | 

এই বিচার-বিশ্লেষণের ধারার মধ্যেই সত্যাগ্রহের তত্ত্ব নিহিত 
আছে বলে আমি দাবী করি । আমি অবশ্য এ দাবী করি না 
যে, সত্যাগ্রহের সকল বিধানই উপস্থাপিত হয়েছে বা পাওয়া 
গেছে; নির্ভয়ে ও দৃঢ়তার সঙ্গে আমি এই কথাই শুধু বলি যে, 

AMAR প্রয়োগ করে প্রত্যেক মূল্যবান উদ্দেশ্টকেই সফল 
করা যায়। এটাই শ্রেষ্ঠ ও faye পথ, মহত্রম শক্তি। অপর 
কোন পথেই সমাজবাদে পৌছনো যাবে না। কি রাজনৈতিক 
কি অর্থনৈতিক কি নৈতিক, সকল অমঙ্গলের হাত থেকেই 
AMA সমাজকে রক্ষা করতে পারে | 

[ হরিজন, ২০-৭-৪৭ 


চতুর্দশ অধ্যায় 

অহিৎস রাষ্ট্র 
“কিন্ত আপনি জনগণকে অহিংসা শেখাতে পারেন না। 
এ কেবল ব্যক্তিবিশেষের ক্ষেত্রেই সম্ভব এবং সে ক্ষেত্রও অতি 
বিরল,” মাথা নেড়ে এ কথা অনেকেই বলেছেন । আমার 
মতে এটা নিছক আত্মপ্রবঞ্চনা । মানবজাতি স্বভাবতঃই যদি 
অহিংস না হত তা হলে বহুপূর্বেই সে আপনার দোষে ধ্বংস 
ইয়ে যেত। হিংসা ও অহিংসার দ্বন্দে সব সময় অহিংসাই কিন্তু 
SATS হয়েছে। সত্য কথা হল এই যে, রাজনৈতিক উদ্দেশ্য 
সিদ্ধির পথ যে অহিংসা তা জনসাধারণের মধ্যে প্রচার করার জন্য 
আমরা সর্বান্তঃকরণে সচেষ্ট হই নি এবং তার জন্য অপেক্ষা করার 

উপযোগী যে প্রচুর ধৈর্যের দরকার তাও আমাদের নেই । 

[ ইয়ং ইণিয়|, ২-১-৩০ 


অহিংস রাষ্ট্র ve 


রাজনৈতিক ক্ষমতা আমার কাছে শেষ কথা নয়, জীবনের 
প্রতি ক্ষেত্ৰেই তাদের অবস্থার উন্নতি করার জন্য জনসাধারণের 
এটা একটা উপায় মাত্র। জাতীয় প্রতিনিধিদের মাধ্যমে 
জাতীয় জীবনের নিয়ন্ত্রণ-ক্ষমতাই হল রাজনৈতিক ক্ষমতার 
তাৎপর্য | জাতীয় জীবন যদি এমনই নিখুঁত হয় যাতে তা 
আত্মনিয়ন্ত্রিত হতে পারে তা হলে প্রতিনিধিত্ব করার আর 
দরকার করে না। সেক্ষেত্রে তখন বুদ্ধিদীপ্ত নৈরাজ্যের অবস্থা 
সৃষ্টি হয়। এমন অবস্থায় প্রত্যেকেই যে যার নিজের নিজের 
শাসক হয়। সে নিজেকে এমনভাবেই শাসন করে যাতে সে 
কখনও প্রতিবেশীর কাছে প্রতিবন্ধক হয়ে না দীড়ায়। সুতরাং 
একটি আদর্শ রাষ্ট্রে কোন রাজনৈতিক ক্ষমতা থাকে না, কেন না 
তখন রাষ্ট্রই থাকে না। কিন্তু এই আদর্শ পুরাপুরি ভাবে কখনও 
বাস্তবে উপলব্ধ হয় না | সেইজন্যই থোরোর এই সুবিখ্যাত উক্তি 
যে, সেই সরকারই শ্রেষ্ঠ যে সরকার শাসন করে সবচাইতে কম ৷ 
{ ইয়ং ইণ্ডিয়া, ২-৭-২১ 

রাষ্ট্রের ক্ষমতাবৃদ্ধিকে আমি অতিশয় ভয়ের চোখে দেখি । 
কারণ আপাতদৃষ্টিতে যদিও শোষণ কমিয়ে রাষ্ট্র ভালই করে, 
কিন্ত সকল অগ্রগতির মুলে নিহিত আছে যে ব্যক্তিত্ব, তাকে 
নাশ করে রাষ্ট্র মানবজাতির সর্বাধিক ক্ষতি সাধন করে। দণ্ড- 
শক্তির উপর প্রতিষ্ঠিত কোন সংগঠনকেই আমি অনুমোদন 
করি না। রাষ্ট্র দণ্ডশক্তির উপর প্রতিষ্ঠিত। স্বেচ্ছামূলক 
সংগঠন অবশ্যই থাকা চাই। [ দি মডার্ন রিভিউ, ১৯৩৫ 


৬৪ আমার সমাজবাদ 


পদ্ধতি হিসাবে কেন্ত্রীকরণ অহিংস সমাজব্যবস্থার সঙ্গে 
সঙ্গতিহীন ৷ 
[ হরিজন, ১৮-১-৪২ 
আদর্শ সমাজে কোন সরকার থাকবে কি না, বর্তমান সময়ে 
তা নিয়ে আমাদের মাথা ঘামাবার দরকার আছে বলে আসি 
মনে করি না। আমরা সেই রকম সমাজের জন্য যদি কাজ 
করে চলি তা হলে ধীরে ধীরে তা ততখানিই গড়ে উঠবে যাতে 
জনগণের উপকার হয়। ইউক্লিডের রেখা প্রস্থহীন | কিন্তু 
কেউই আজ পর্যন্ত তা আকতে পারে নি, কখন পারবেও না । 
তাতে কিছু আসে-যায় না, কিন্তু তা সত্বেও ওই আদর্শ রেখা 
মনে রেখেই জ্যামিতিতে আমর! অগ্রগতি সাধন করেছি । 
এ ক্ষেত্রে Al সত্য, প্রতি আদর্শের ক্ষেত্রেই ত| সত্য | 
এ কথা মনে রাখতেই হবে যে, বিশ্বের কোথাও সরকারহীন 
রাষ্ট্র নেই। যদি আদৌ কখনও এর প্রতিষ্ঠা হয় তবে তা 
ভারতেই হবে, কারণ একমাত্র আমাদেরই দেশ যেখানে কিছু- 
না-কিছু পরিমাণে তার জন্য চেষ্টা হয়েছে। তার জন্য যতখানি 
সাহসিকতা দরকার তা আমরা এখনও দেখাতে পারি নি। এবং 
সে উদ্দেশ্য সাধনের জন্য একটি মাত্র পথই আছে। যাদের 
এই পরবর্তী পথে বিশ্বাস আছে তাদের তা কাজে লাগিয়ে 
দেখাতে হবে। ত করবার জন্য আমাদের মৃত্যুভয়কে সম্পূর্ণ- 
রূপে ত্যাগ করতে হবে, ঠিক যেমন আমরা কারাগারের ভয় 
কাটিয়েছি। 


[হরিজন, se-a-se 


১৭ 


D 

আমি বলি, ভারতকে যদি অহিংসার পথে ক্রমবিকশিত 
হতে হয় তা হলে তাকে অনেক জিনিসের বিকেন্দ্রীকরণ করতে 


= হবে ৷ পর্যাপ্ত দমনশক্তি ব্যতীত কেন্দ্রীকরণকে টিকিয়ে রাখতে 


পার! যাবে না। সাধারণ যে সব বাড়ীতে চুরি করার কিছু 
নেই সেখানে পুলিস প্রহরার দরকার করে ন৷। ডাকাতির 
হাত থেকে রক্ষা করার জন্য ধনীর প্রাসাদেই শক্ত প্রহরী 
রাখতে হয়। বড় বড় কারখানাতেও তাই করতে হয়। 
বিমানবাহিনী, নৌবহর ও সামরিক শক্তিতে সুসজ্জিত নগরীকৃত 
ভারতের তুলনায় গ্রামের ভিত্তিতে সংগঠিত ভারতে বৈদেশিক 
আক্রমণের সম্ভাবনা কম ৷ 
[ হরিজন, ৩০-১২-৩৯ 
কোন সরকার সম্পূর্ণরূপে অহিংস হতে পারে না, কারণ তা 
জনগণের সকলেরই প্রতিনিধিত্ব করে । আমি তেমন স্বর্ণযুগের 
কল্পনা বর্তমানে করি না। কিন্তু তেমন সমাজে আমি বিশ্বাস 
করি a প্রধানতঃ অহিংসাভিত্তিক হবে এবং A আমি 
কাজ করছি | 
[ হরিজন, ৯-০৩-৪০ 
অহিংস রাষ্ট্রেও পুলিসের দরকার হতে পারে। এটা যে 
আমার অহিংসার অপূর্ণতার লক্ষণ তা স্বীকার করি ৷ সৈন্যবাহিনী 
সম্বন্ধে আমার যে সৎসাহন আছে, পুলিসবাহিনী বিনাই আমরা 
কাজ চালাতে পারব এ কথা বলবার সৎসাহস ততটা নেই । 
অবশ্য আমি এমন রাষ্ট্রের কল্পনা করতে পারি এবং করিও 


[4 

যেখানে পুলিসের দরকার হবে না ৷ কিন্তু বাস্তবে তা রূপায়িত 
করতে পারা যাবে কিনা তা ভবিষ্যতেই দেখা যাবে | 

পুলিসের যে ধারণা আমার মনে রয়েছে, বর্তমানের পুলিস- 
বাহিনী থেকে তা সম্পূর্ণ ভিন্ন ধরনের । এর বিভিন্ন স্তর 
অহিংসায় বিশ্বাসীদের দ্বারা গঠিত হবে। তারা জনগণের 
সেবক হবে, প্রভু নয়। জনগণ স্বতঃক্ষতভাবে তাদের সর্বপ্রকারে 
সাহায্য করবে এবং পারস্পরিক সহযোগিতায় বিশৃঙ্খল! সহজেই 
দমন করবে ৷ বিশৃঙ্খলার পরিমাণ এমনিতেও তখন কমে 
আসবে | পুলিসবাহিনীর কাছে কোন-না-কোন ধরনের অন্তর 
থাকবে এবং নিতান্তই যদি দরকার হয় তবেই কেবল তা 
ব্যবহার করবে ৷ কার্যতঃ পুলিস হবে সংস্কারক | তাদের কাজ 
ডাকাত ও দস্যুদের ক্ষেত্রেই প্রধানতঃ সীমাবদ্ধ থাকবে । 
অহিংস রাষ্ট্রে শ্রমিক ও মালিকের বিবাদ ও ধর্মঘট কালেভড্রে 
হবে ৷ কারণ অহিংস সংখ্যাগরিষ্ঠের প্রভাব এত বেশী থাকবে 
যে তা সমাজের প্রধান প্রধান স্তরের লোকদের শ্রদ্ধা আকর্ষণ 
করবে। তেমনি সেখানে সাম্প্রদায়িক গোলযোগেরও কোন 
অবকাশ থাকবে না। 


[ হরিজন, ১-৯-৪০ 


পঞ্চদশ অধ্যায় 


ভিন্নমতের সমাজতন্তী 


[মিঃ লুই ফিশার একজন সুপরিচিত মার্কিন সাংবাদিক । ১৯৪৬ 
সালের জুলাই মাসের শেষ সপ্তাহে পাচগনিতে থাকাকালীন 
গান্ধীজীর সঙ্গে বিভিন্ন বিষয় নিয়ে তিনি আলোচন! করেছিলেন | 
সমাজতন্ত্র ও কম্যুনিজম সম্বন্ধে তাদের আলোচনার থে বিবরণ 
প্রীপিয়ারীলাল লিপিবদ্ধ করেছিলেন তার সারাংশ নিয়ে উদ্ধৃত 
করা হল। ] 

গান্ধীজী £ ত্যাগের মনোভাব ও আত্মবিলোপনের জন্য 
আমাদের সমাজতন্ত্রী বন্ধুদের আমি উচ্চতম প্রশংসা করি বটে 
কিন্ত তাদের ও আমার কর্মপদ্ধতির মধ্যে যে তীব্ৰ প্রভেদ 
আছে তাও কখনই আমি চেপে রাখি না। হিংসা ও তার 
অন্তর্নিহিত আনুষঙ্গিক সব কিছুই তারা খোলাখুলি বিশ্বাস 
করে। আমি সম্পূর্ণভাবেই অহিংসায় বিশ্বাস করি | 

এই কথায় আলোচনার মোড় সমাজবাদের দিকে ঘুরে 
যায়। ফিশার বললেন, “আপনি একজন সমাজতন্ত্রী, তারাও 
তো তাই ৷” 

গান্ধীজী £ঃ আমিই সমাজতন্ত্ৰী, তারা AT! তাদের 
অনেকেরই জন্মেরও আগে থেকেই আমি সোস্যালিস্ট। 
জোহানেনবার্গের একজন উগ্র সোস্তালিস্টকে আমি আমার 
মতের অনুবর্তী করে তুলেছিলাম । তারপর কতকাল গত হল । 


৬৮ আমার সমাজবাদ 


আমার দাবী তখনও টিকে থাকবে যখন তাদের সমাজবাদ 
লোপ পাবে ৷ 

ফিশার আপনার সমাজবাদ বলতে কী বোঝেন? 

গান্ধীজী £ আমার সমাজবাদ বলতে বুঝি সর্বমানবের 
উদয়। আমি অন্ধ, বধির ও মুকের ভস্মাবশেষের উপর 
সমাজবাদের প্রতিষ্ঠা চাই না। তাদের সমাজবাদে সম্ভবতঃ 
এদের কোন স্থান নেই। তাদের একমাত্র লক্ষ্য হল ভৌতিক 
উন্নতি। যেমন ধরুন, আমেরিকা তার প্রত্যেক নাগরিকের 
জন্যই একটা করে মোটর গাড়ী চায়। আমি তা চাই না। 
আমি চাই আমার ব্যক্তিত্বের পূর্ণ বিকাশের স্বাধীনতা । ইচ্ছা 
হলে জাহামমে যাবার স্বাধীনতা পর্যন্ত যেন আমার থাকে। 
তার মানে এ নয় যে, আমি তেমন কিছু করতে চাই। অপর 
যে সমাজবাদ, তার আওতায় ব্যক্তি-্বাধীনতা নেই । তাতে 
আপনার নিজের বলতে কিছু থাকবে না, এমনকি আপনার 
দেহটাও না | 

ফিশার £ এ কথা ঠিক, কিন্তু সমাজবাদেরও তো রকমারি 
আছে। সংশোধিত আকারে আমার সমাজতন্ত্রের মর্ম হল, 
রাষ্ট্র সব কিছুরই মালিক নয়। রুশিয়ায় রাষ্ট্র সব-কিছুর 
মালিক। সেখানে নিজের দেহটার উপরও কারও কতৃত্ব নেই | 
আপনি কোন অপরাধ ay করলেও সেখানে আপনি যেকোন 


সময়ই গ্রেপ্তার হতে পারেন। তারা আপনাকে তাদের খুশী- 
মত যেখানে ইচ্ছা পাঠিয়ে দিতে পারে | 


ভিন্নমতের সমাজতন্ত্ৰী ৬৯ 


গান্ধীজী £ আপনার সমাজবাদের মতে আপনার সন্তানদের 
উপর কি রাষ্ট্রের কতৃত্ব নেই? রাষ্ট্র কি নিজের খুশীমত যে- 
কোনভাবে তাদের শিক্ষা দিতে পারে না? 

ফিশার £ সব রাষ্ট্রই তা করে । আমেরিকা তা-ই করে । 

গান্ধীজী £ তা হলে আমেরিকা রুশিয়ার থেকে খুব বেশী 
আলাদাও নয়। 

ফিশার £ প্রকৃতপক্ষে আপনি একনায়কত্বের বিরোধী | 

গান্ধীজী £ কিন্তু সমাজবাদই একনায়কবাদ | তা নয় তে 
তা আরাম-কেদারার দর্শন। আমি নিজেকে কম্যুনিস্টও বলি ৷ 

ফিশার £ ওঃ না, তা বলবেন না! আপনার নিজেকে 
কম্যুনিস্ট বলা বড় ভয়ানক কথা | আপনি যা চান আমি তা-ই: 
চাই। জয়প্ৰকাশ ও অন্যান্য সোস্তালিস্টরাও তা-ই চায়_ মুক্ত 
পৃথিবী ৷ কিন্তু কমুযুনিস্টরা তা চায় না। তারা এমন এক . 
র্যবস্থা চায় যা মানুষের দেহ ও মনকে কৃতদাস করে | 

গান্ধীজী £ আপনি কি মার্কসূ সম্বন্ধে তা-ই বলেন? 

ফিশার ? কম্যুনিস্টরা তাদের উদ্দেশ্থাসাধনের জন্য মার্কসের 
শিক্ষাকে বিকৃত করেছে | 

গান্ধীজী £ লেনিন সম্বন্ধে কি বলেন ? 

ফিশার £ লেনিন এই বিকৃতির সূত্রপাত করেন। তারপর 
স্ট্যালিন তা সম্পূর্ণ করেছেন ৷ কম্যুনিস্টরা যখন আপনার কাছে 
আসে তখন তারা কংগ্রেসে ঢুকে পড়ে তাকে কবলিত করে 
নিজেদের উদ্দেশ্যসিদ্ধির কাজে লাগাতে চায় | 


৭০ আমার সমাজবাদ 


গান্ধীজী £ পোস্যালিস্টরাও তাই চায়। আমার কম্যুনিজম 
সোস্যালিজমের থেকে খুব বেশী আলাদা নয়। এটা উভয়ের, 
সুষম সমন্বয়। আমি যা বুঝেছি, কম্যুনিজম সোস্তালিজমেরই 
স্বাভাবিক পরিণতি ৷ 

ফিশার £ হ্যা, আপনি ঠিকই বলেছেন। এক সময় ছিল৷ 
যখন এ দুটোকে আলাদা করা যেত ন| ৷ কিন্তু বর্তমানে সমাজ- 
SHA কম্যুনিস্টদের থেকে অনেক আলাদা ৷ 

গান্ধীজী £ আপনি বলতে চান যে আপনি স্ট্যালিনের৷ 
ধরনের কম্যুনিজম চান না | 

ফিশার ঃ কিন্তু ভারতীয় কম্যুনিস্টরা স্ট্যালিন মার্কা! 
কম্যুনিজমই ভারতে চায় এবং সেই উদ্দেশ্যে তারা আপনার 
নাম ভাঙাতে চায়। 

গান্ধীজী £ তা তারা পারবে না। 

[ হরিজন, ৪-৮-৪৬. 


ষোড়শ অধ্যায় 
সমাজতন্ত্রী ধাঁচের সমাজ 


স্বাধীনতা সমাজের তলার থেকে আরম্ভ হবে । এই 
ভাবে প্রতিটি গ্রাম হবে পূর্ণ ক্ষমতাসম্পন্ন এক একটি সাধারণতন্তর 
বা পঞ্চায়েত কাজেই এই কথাই এসে পড়ে যে, প্রত্যেক 
গ্রামকেই আত্মনির্ভর হতে হবে এবং নিজেদের দায় নিজেদেরই 
সামলাবার ক্ষমতা, এতদূর পর্যন্ত থাকা দরকার যাতে সে সমগ্র 
পৃথিবীর বিরুদ্ধেও দাড়িয়ে আত্মরক্ষা করতে পারে বাহিরের 
‘কোন আক্রমণ রুখতে গিয়ে প্রয়োজন হলে আত্মধ্বংসের SIS 
তার তৈরী থাকতে হবে এবং সেই রকমের শিক্ষা তার পাওয়া 
দরকার ৷ এই দিক দিয়ে শেষ পর্যন্ত এক একটি ব্যক্তিই 
হবে ভিত্তি (unit) এর দ্বারা প্রতিবেশীদের উপর নির্ভরতা 
বা তাদের বা বিশ্বের স্বতঃপ্রবৃত্ত সহায়তা ছেঁটে দেওয়া বোঝাচ্ছে 
all তা হবে পারস্পরিক শক্তির স্বাধীন ও স্বেচ্ছাপ্রণোদিত 
‘প্রয়োগ ৷“ এমন এক সমাজ অবশ্যই উচ্চসংস্কৃতিসম্পন্ন হবে এবং 
তাতে প্রতিটি স্ত্রী ও পুরুষ জানবে সে কি vIn! এবং আরও 
বড় কথা হল, অপরে সমপরিমাণ শ্রম করে বা পায় না, আর 
একজনের তা পাওয়া উচিত নয় এই বোধ তাদের থাকবে । 
স্বাভাবিকভাবেই এই সমাজের ভিত্তি হবে সত্য ও অহিংসা, যা, 
আমার মতে, ভগবানের উপর জীবন্ত বিশ্বাস ছাড়া সম্ভব নয়। 
সর্বজ্ঞ সেই জীবন্ত শক্তি যিনি বিশ্বের আর সকল শক্তির মধ্যেই 


৭২ আমার সমাজবাদ 


বিরাজমান এবং যিনি আর কারও উপর নির্ভর করেন না বা 
আর সকল শক্তি যখন শেষ হয়ে বা নিক্রিয় হয়ে যেতে পারে 
তখনও যিনি জীবন্ত থাকবেন ৷ এই সর্বময় জীবন্ত আলোকের 
প্রতি বিশ্বাস ছাড়া আমি আমার নিজের জীবনের কথা ভাবতেই; 
পারি না। 

অসংখ্য গ্রাম নিয়ে গঠিত এই যে কাঠামো! তা হল ক্রমপ্রসর- 
মাণ এক বৃত্ত। তা কখনই উধ্বগামী নর, মানুষের জীবনটা 
শীর্ষমুখ কাঠামো পিরামিডের pera মত তলার উপর ভর করে = 
টিকে থাকবে ন! ৷ তা হবে সমুদ্রের বৃত্তের মত। একক ব্যক্তি 
তার কেন্দ্র-বিন্দু হয়ে সমগ্র গ্রামের মঙ্গলের জন্য আত্মদান করতে 
সব সময়ই প্রস্তুত থাকবে ৷ এইভাবে সমগ্রটি শেষ পর্যন্ত একাত্ম 
হয়ে উঠবে? একক ব্যক্তি কখনও উদ্ধত ও মারমুখী হয়ে না উঠে 
সকল সময়ই বিনম্ৰ থেকে সমুদ্রের মত বিশাল বৃত্তের অবিভাজ্য 
অঙ্গ হিসাবে তার মহিমার অংশভাগী হবে । 

কাজেই সীমান্তের পরিধিটি তার অভ্যস্তরস্থ বৃত্তকে ধ্বংস 
করার জন্য তার শক্তিকে নিযুক্ত না করে তাদের সকলকেই 
শক্তি যোগাবে এবং তা থেকেই আবার নিজেরও শক্তি 
সংগ্রহ করবে। এর সবটাই একটা আজগুবি কল্পনা, আদৌ 
চিন্তা করার যোগ্য নয়--এই বলে কেউ কেউ আমায় বিদ্রপ 
করতে পারে। মানুষের দ্বারা অঙ্কনযোগ্য না হয়েও ইউক্লিডের 
বিন্দুটির মূল্য যেমন অবিনশ্বর হয়ে আছে, মানবজাতির বেঁচে 
থাকবার জন্য আমার এই বৃত্তেরও তেমনই মূল্য আছে। এই 


সমাজতন্বী ধাঁচের সমাজ ৭৩ 


চিত্র পরিপূর্ণভাবে বাস্তবে রূপায়িত করা না গেলেও ভারতবর্ষ 
এই সত্য চিত্রের জন্যই বেঁচে থাকুক, এই আমার কামনা । এই 
ধরনের কিছু পাবার পূর্বে আমরা কি চাই তার একটা যথাযথ 
চিত্র আমাদের সামনে রাখতেই হবে ৷ ভারতের প্রতি গ্রামকে 
যদি কখনও সাধারণতন্ত্র করতে হয় তা হলে আমার চিত্ৰই 
যথার্থ বলে আমি দাবী করি, যে চিত্রের শেষ আর প্রথম সবই 
সমান; ভিন্নভাবে বলতে গেলে, কেউ প্রথমে বা কেউ শেষে 
থাকবে না। : 

এই চিত্রে সকল ধর্মেরই সমান ও পূৰ্ণ স্থান আছে । আমর! 
সকলেই সেই স্মূমহান্‌ বৃক্ষের এক একটি পত্র, যে বৃক্ষের মূল 
মাটির গভীর অন্তঃস্থলে প্রোথিত এবং যার কাণ্ডকে মূল থেকে 
বিচ্ছিন্ন করা যাবে ন! প্রবলতম ঝঞ্জাও তা নড়াতে পারবে না | 

এই চিত্রে যন্ত্রের কোন স্থান নেই, যে যন্ত্র মানুষের শ্রমকে 
উৎখাত করে মুষ্টিমেয় Wier Aww ক্ষমতাকে কেন্দ্রীভূত করে । 
সুসংস্কৃত মানবপরিবারে শ্রমের স্থান অতুলনীয় । অবশ্য যে যন্ত্র 
প্রতি ব্যক্তিকে সাহায্য করে তার মূল্য আছে। 

স্বীকার ক্রছি যে, সে যন্ত্র কেমন হবে তা নিয়ে আমি 
কখনও ভাবতে বসি নি। আমি সেলাইয়ের কলের কথা 
ভেবেছি | তাও কতকটা ভাসা-ভাসা ভাবে ৷ আমার চিত্র সম্পূর্ণ 
করবার জন্য তাকে AVY ক্ত না করলেও চলে | 


[ হরিজন; ২৮-৭-৪৬, 


